
JENTRADE 





La storie che di scuelárs nus àn insegnát, simpri sflandorose e 
penge di amór patri - une reson par ogni Sielte, anche s’a jere une 
falope; une justificazion par ogni vuere - a jere simpri discompagne 
di ché che i viéj nus contavin d'Unviér. La storie uficiál a veve un 
puart ugnul dulà rivá, ché dai viéj a veve i puarts sunt'un altre rive. 
I viéj a puartavin tal ricuard dolórs e sperancis di là in miór; i 
mestris a vevin il dovè di fánus chatá duch adun, prodots di une 
storie unitarie vignude di trois antícs ma cence plui valór. Ogni altri 
popul che nol sedi stát roman o derivát, al jere barbar. I viéj a 
clamavin vuere la vuere e büfulis la retoriche. E il furlan sclet dai 
viéj al sturnive lis orelis dai siórs. 


I timps dai viéj a jerin spartíts in vueris e daspo-vueris. E no 
vevin mai vitoriis. Lis vueris a jerin pati, murí, bandoná la famee, 
fási distrugi lis chasis, torna a falis su e viodilis a disdrumá indaür 
di gnovis canonadis. Pai inteletuaj (ma no duch) al jere “dulce et 
decorum pro patria mori". Lu scrivevin sui monuments pai muarts. 


In chase la patrie a jere la famee, i vons, la só int, l'amór, il 
progredi, il lavorá fin tes stelis. Al jere difindisi se cualchidun ti 
vignive cuintri, ma mai là a cirilis, mai plea e schafoja altris popuj; 
rispietà ogni omp, ogni ghernazie, ogni lenghe, ogni religion. I libris 
uficiaj e chej dai “benpensants” a nasevin al servizi di un ideal e a 
chel ideal si pleavin comedand i fats. Dal rest i libris a vignivin dai 
storics e i storics a jerin al servizi dal princip che ju mantignive. E i 
princips, il podé int'une peraule, a fasevin aleancis e vueris, a 
pastrochavin politiche e interés che il popul al pajave cun 
distruzions e macalizis. 


La storie anchemo vué nus ven tornade mediant figuris, grandis 
e piculis daur dai servizis che ur fasevin a cui ch’al dominave, 

figuris ch'e àn jemplát di cuadris i nestris museus. Il popul al jere 
chel ch'al pajave, pioris di macel. 


O pensin che Josef Marchet in chestis paginis nol fasi altri che 
di dáur vós a lis contis dai viéj: resoná sui fats storics e vé il corag 
di là cuintriman tornand a scriviju. No fá di storie liende, ma torná 
a lei insot il scori dai secuj, torná a lei cun serietát e rigór i timps, 
netáju dai strafanics e des sprofumadis dai storics e dai agiografs, 
diliberaju dai mits che i ideoligs j àn construit sore. A fâ 
cuintristorie si rische di sbrissa int’un altri pericul: chel di fa i 
bastiancontraris, chel di meti scrupuj anche tes robis claris, chel di 
fà ideologie e demagogie al incontrár. Ma Marchet si è documentàt 
e al da reson di ogni judizi storic ch’al pand. 


Fevela mal di Vignesie cuanche Vignesie a jere ga un toc da 
[ Italie che si faseve, fevelá cuintri dal mit dal Risorgiment e magari 
dí ben di une buine aministrazion austriache al veve di suná unevore 
mál tes orelis di chej ch'a stevin simpri cun cui ch'al vinc. Fevela 
po di un Stát furlan nasát di lidrís antighis e deventát proget pal 
nestri popul, proget che intrigants e parons di ogni seson e an fat 
impastaná, a jere apostasie cuintri dal sacri de unitát "nazionál", 
anche se si trate nome di cuistions storichis. 


Si à dit, cuanch'a son vignudis für lis paginis ch'o tornin a 
presentá culi, si à dit che salacór Marchet si é lassat Chapa la man 
dal masse amor pal so popul. Se propit a fos vere, si podares di che 
nol jere altri che il cuintripés, de bande de nestre int, di une storie 
scrite dome in non dai parons e di ideologiis nazionalistichis. 


Ma il spirt di Marchet nol jere di sigur chest. La so serietát j 
faseve chalá insot i fats di princips e sovrans par torná a stagá dut 
tignind cont dal ben di duch. Une scriture insumis ch’a ves rispiet 
de storie cence scuindi ni ben e ni mål. E in chest sens la 
cuintristorie a fo une gnovitát te storiografie dal Friül, un at di 

ricupar de veretat fur de montagne di sflochis che une storiografie 
conformiste a veve ingrumát. 


Ma no jè nome cheste la reson di une gnove edizion de 
Cuintristorie di Josef Marchet che la Clape culturâl Acuilee e 
l’Universitàt de tierce etát a proponin. Un 'altre buine reson a jè che 
chestis paginis a son un esempli di biele scriture e di furlan sclet su 
arguments di impegn culturál int'un moment dificil pe lenghe ch'a je 
daür, magari cussi no, a spanísi, a dialetigási, a pierdi il so savór 
plui vér. 

A presentá te cuvierte cheste riedizion de cuintristorie al é un 
dai plui granch nons de piture e de Senografie filmistiche 
europeane: Ul de Rico, venastaj Ulderico Gropplero di 
Troppenburg, furlan. La só vore a fâs anchemo plui preciose cheste 
ristampe. 


Marchet Josef 
(Glemone 1902 - Udin 1966) 


Predi, professôr, publicist, lenghist, leterát, storiograf, storic e critic 
da l'art. Bibliografie: Lineamenti di grammatica friulana (Udine 
1952 e 1967); La scultura lignea in Friuli (Milano 1956); Friuli. 
Uomini e tempi (Udine 1959 e 1974); Letaris ai furlans (Udin 1966); 
Le chiesette votive del Friuli (Udine 1971 e 1982); Cuintristorie dal 
Friùl (Udin 1974 e 1977); Lis predichis dal muini (Udin 1975); La 
Patrie (Udin 1976). 


UI de Rico (Gropplero Ulderico) 
(Murùs 1944) 


Pitòr, ritratist, Senarist, costumist, scritór e inlustradór di libris. Al à 
creat Senaris, costums e creaturis fantastichis dal film La storia 
infinita (1981-1984); Senaris pe Tetralogie di Richard Wagner par 
l'Opéra di Zuric (1987-1989); test e inlustrazions par putrós libris 
come I Coboldi degli Arcobaleni (1977), Der Ring des Nibelungen 
(1978-1979) e The Legend of Te Tuna (1986), voltats in cetantis 
lenghis. 


PREFAZION DAL AUTOR 





Duch si lu sa che la storie, come ch’a ven esplicade tes scuelis, 
e à plui parintát cu la “educazion nazional” che no cu la veretàt. 


A son i parons dal vapór ch'a stabilisin ce ch'al va contát e ce 
ch'al va tasüt: al baste pensá a Napoleon o al nestri gloriós 
“menedòr”. E ogni volte che la buere politiche a mude direzion, a 
scuegnin mudale anche 1 libris di storie: la veretat e a tantis musis 
che si val, se si sa parále atór daür l'ajar ch'al sofle e metile al 
servizi de politiche. 


I scuelars di chestis anadis lu viodin e lu san. A jé une sole robe 
che no mude, la plui ridicule e antisocial di dutis: il spirt 
nazionalistic ch'al cir di daj d’intindi a ognidun che il so pais e la só 
int a son 1 prins, 1 plui granch, 1 plui bravs dal mond. Pai Francés la 
France a jè il braé di Diu: Gesta Dei per Francos; pai Todescs il 
germanic al è il Herrenvolk, il popul paron dal mond; pai Talians a 
je veretàt santissime il “Primato morale e civile degli italiani”. E Di 
vuardi a no crodi! Cui che nol cród a chestis robis, nol po jessi pront 
a fasi sbudiela pe patrie: e chest al impuarte plui di dut a ogni 
guviér! 

Cuintri di chest stupid malcostum a salte für, ogni tant, une vós 
invelegnose che j sgnache in muse a la storie ufizial juste chés robis 
che la storie ufizial a cir simpri di tigni taponadis. Par cont di 
noaltris al baste menzona “La lotta politica in Italia” di A. Oriani, 
fanatic e fašist denant da l’ore, ma a so mud cuintriconformist; “Il 
fantasma liberale" di G. Colamarino; e ultime e plui furiose di dutis, 
la “Antistoria d’Italia” dal triestin F. Cusin. Nol è di dî che in chesch 
libris si puedi Chatà un vanzeli o une obietivitàt di meti la man sul 
fùc: a fuarce di volé là cuintri il conformisim uficiál, a colin int'un 
conformisim contrari. Ma ungrum di veretàts coragosis si Chatilis; e, 


6 


seno altri, si a la sodisfazion di viodi almancul cualchidun a peta cul 
picon intór di une construzion impastade di lujaniis. 


La storie dal Friül, par fortune, tes scuelis no si insegnile: cui sa 
ce mignestre ch'a vignarés für! Ma, o póc o trop, sui sfueis, tai 
discors, in cualchi libri, si tirile in bal: nanthe di dîlu in sens 
nazionalistic. Veretats dogmatichis fondamentals: In la grandece e 
la civiltàt dal Friùl a fo ópare di Rome; 2d la salvece dal Friül cuintri 
la barbarie todesche a fo mert di Vignesie; 3é la plui grande brame e 
fortune dal Friül a fo ché di jessi unit a l'Italie. Rome, Vignesie e 
l'Italie a forin chés che nus puartarin ogni ben: onór, glorie, civiltàát, 
prosperitát, potence e vie indenant. Conclusion: noaltris o scugnin 
jessi lis "sintinelis" impavidis de Romanitát, de Venezianitat, de 
Talianitat cuintri 1 lor tradizionaj aversaris; e fasi copa. 

E s’o provàssin a fà un fregul di cuintristorie dal Friül, lassand 
di bande dutis lis sflochis e i prejudizis, e contand anche chés robis 
che ai “parons” no ur vadin masse a scuare? No par Choliur di man 
lis armis a lis “sintinelis”, ma parce ch’a je ore che ognidun al fasi 
ce ch’al cród so dové cunt'une cusience plui drete e positive e no par 
efiet di büfulis propagandistichis. 


Udin, Novembar dal 1950 


IL NESTRI COC 





A volè Chaminà sul sald, si a poc ce conta su la preistorie dal 
Friül. Ce che aromai al pár sigür al è che la lidrîs de nestre int a jè 
celtiche. I Celtics a forin la prime butade di popuj "aria" ch'a rivà in 
Europe. Salacór doi mil agns prin di Crist, 1 prins trops a jerin ga sui 
confins orientáj. Il grués di cheste int si stanziarin dulà ch’a našin lis 
aghis plui grandis: la Donàu, l'Elbe, il Rain e, dilung-für dal cors de 
Donàu, fintremai dilà di Viene. In Svuizare a La Téne e in Austrie a 
Hallstadt a forin scuviertis lis plui antighis relicuis di cheste raze. 
Daspó di vé Chatadis, tes monts, lis Shavis di Dër 1 Celtics a 
sviluparin l'industrie di chest metal anéóhemó cuanche chej altris 
popuj a cognoSevin apene il brong; e cu lis ams d Dër a 
sparnicarin in lung e in larg, de Spagne in France, in Anglie, in 
Italie, in Boemie e jàü pai Balcans fintremai in Asie Minór, simpri 
land indenant par donghe des grandis aghis. La prime grande civiltat 
europeane a fo la civiltat celtiche, la civiltat de nestre Coche. 


I Celtics a jerin dividüts in putrós grops che si governavin in 
forme republicane, plui di râr in forme di piculis monarchiis. Un di 
cheséh grops al jere chel dai *Karn" che si stanziarin in chés regions 
che a puartin anéhemò chel non: Carintie, Cragn e Chargne. 


Il distin al à volt che il Paîs dai Carnics al deventàs la beorChe 
indulà che si trussin altris tre razis vignudis daspò: la germaniche, la 
latine e la sclave, rompind une unitàt ch’a jere ga pòc salde pes 
grandis monts che le rompevin. 


I Carnics ch’a ocuparin il Fridl a partignivin, dunche, a un 
ramaé disferent di chej Celtics che, de Svuizare o de Ghalie, a 
rivarin ta l'Alte Italie: tra chej e chesčh a restà simpri la bariere dai 
Venits, popuj di raze iliriche che in Friül no si fermarin altri che tal 


éhanál dal Nadison (parsore di San Pieri dai Sclavons al fo Chatàt un 
gran cimitieri di Venits e un altri dilà di Cividát). 

Nissun nol pó di cuanch'a rivarin 1 Carnics tes nestris monts, 
ma al é facil ch’a sedin vignits un pie¢ di timp denant di ce ch’a 
disin 1 storics. I vanzums dai Euganis tal čhanâl dal Lusiné e chej dai 
Venits tal chhanál dal Nadison a son ritignùts plui antîcs de rivade dai 
Carnics: ma al va dit che 1 Carnics, in tal prin, a restarin lontans di 
cheséh éhanáj; e che no lassarin stamps dai lór stanziaments nanche 
plui tard cuanche, datr di ce ch'a disin 1 storics, si Chatavin dal sigùr 
tai nestris pais. Vadi parcé ch'a varan usát a brusá i cadavars, no je 
stade ¢hatade nanche une tombe celtiche; e altris vanzums de lór 
industrie no saran restáts parvie che 1 Celtics no si slontanarin plui 
dal Friül ma ch'a restarin dulà ch'a jerin, transformand un pôc a la 
volte l'industrie e lis costumancis lór daür di chés dai popuj che ju 
tignivin sot. Paraltri ultimementri a jé stade scuvierte une antighe 
citát celtiche sul Magdalensberg, in Carintie, sapulide sot des 
maseriis di un'altre citát che 1 Romans a vevin construide parsore; e 
al po staj che, cul timp a là, cualchi Chosse interessant a puedi vigni 
far anche in Fridl. SigGr che, doi secuj denant di Crist, cuanche 1 
Romans a implantarin Acuilee, 1 Celtics carnics a jerin parons de 
region: no trop fis, ma sparnicats scuasi pardut. 


AKILEJA 





Si po di che dibot nissun di tanch ch’e an tratade la storie dal 
Friül vedi mai olsát meti in dubi che Acuilee a sedi stade implantade 
dai Romans: al bastarès Chala il non. E po il storic latin Titus Livius 
al conte cun dute la precision cuand e cemád ch'a fo implantade. 


Ma il non di Acuilee nol è latin, come ch'al pár: al finis in -eja, 
- tanche Noreja e Celeja - che no jé finál latine ma celtiche. 
"Akileja" al vàl di *citát sul Akilis" (ch’al a di jessi il non di une 
aghe) e nol a nissune parintàt cu l'àcuile. E des bandis di Acuilee a 
son stadis Chatadis monedis d’arint celtichis dal tierè secul prin di 
Crist (1 Romans a saressin riváts dal 186 p.d.C.) e ogni tant li al salte 
für cualchi imprest dal genar di chej di La Téne, ch'al ven a jessi di 
ungrum di secuj denant. 


Il Friûl al jere, dunche, abitat dai Carnics fintremai sul mâr. I 
Romans no fondarin Acuilee ma a implantarin in chel sit une colonie 
latine, salacòr daspò di vé sdrumade 1’“Akileja” celtiche. Ce ch’al 
conte Livius sul implant de colonie al pò jessi vér, parcè che lui al 
veve sot dai v6j 1 documents ufiziaj dal guviér roman; ma ce ch'al 
conte prin, su l'invasion dai Celtics transalpins ch’a saressin vignûts 
dal 186 p.d.C., par stradis mai cognoSudis e mai praticadis, in numar 
di 20.000 armats a implanta une citat int’un sit disabitat, abas des 
monts, e che 1 Romans ju varessin paráts indaür sdrumand la citat e 
comandan'iur di no fási viodi plui, a jé nome une des solitis 
tradizions che si creavin a Rome par justificá in cualchi maniere lis 
vueris e 1 maCalizis che i Romans a fasevin par ingrandi il lór domini 
e lis lór risorsis. Livius al fás simpri cussi: al staronge la storie cu la 
tradizion popolár, in müd ch'a deventi une esaltazion di Rome e des 
sôs impresis (par chel il Mommsen al scrivè la sô famose Storie di 

Rome cence vé nanche inniment lis contis di chest padoan 
inromanat). 


In realtát, ogni póc che si abadi, si scuen di che Livius, in chest 
pont, al scrîv robis impossibilis o cuintristantis: cemüd mai i Celtics 
de Carintie o dal Stajar, cre$ùts di numar, si varessino impensâts di 
bandona chés posizions cussi bielis, viertis e fertilis, par vigni a 
stabilisi int'un Friül salvadi e püar di risorsis? No varessino podût 
slar&hási plui in là o plui in sù? E cemùd si puedial crodi che 20.000 
armáts, cun féminis e fruts e cui lór grabatuj, a vedin podût vigni für 
pal éhanál dal Fiér o pal Mont di Crós, co nol jere nanche un segnal 
di troi ma nome bosc e ruvis? 


E po Livius int'un Itc al dis che culi no čhatarin nissun abitant 
e int'un altri al lasse capi ch'a vevin puartade vie ungrum di robe ai 
abitants indulà ch'a jerin passáts. Dal arest a son tantis e tantis lis 
provis che in Friûl a jerin ungrum di Celtics prin ch’a rivassin 1 
Romans e che no séhamparin ma ch'a restarin anche daspó. La storie 
de invasion dai transalpins a coventave per fà viodi che la colonie 
romane di Acuilee a jere stade implantade par necessitâts 
strategichis. 

I LATINS 





Che la éhadene des nestris monts a sedi un confin naturál e... 
sacramental tra il mond latin e chel altri, al é un vanzeli co si trate di 
chej dilà ch'a cirin di vigni dicà, a jé une monade cuanche a che] 
dica ur ven la spice di passa dila. 


I prins a tirále für a forin dunche 1 Romans, par vé une scuse, co 
ur vigni tal chav di fasi parons di cheste region indula che no vevin 
mai metüt pid e che un altri popul si éhatave a vivi dopomai. E di 
ché volte in ca la cuestion dal confin creát dal Signór a ven tirade far 
ogni volte ch'a comode e tasude ogni volte che no va ben: al timp di 
Otavian i Romans a jerin su la Donàu, in Germanie e in Britanie, e 
ga vot agns 1 Talians a jerin a Lubiane e a Menton, in barbe a la 
volontat di Diu ch’al a creat 1l confin natural des monts! 


L'implant di une colonie latine a Acuilee al jentre tal cuadri de 
politiche cuintriceltiche che Rome a steve fasind in chej agns. In ché 
volte de grande vuere cuintri di Nibil (Hannibal), duch i Celtics da 
l'Alte Italie a vevin sperát di podé deliberási de paronance dai 
Romans e si jerin metüts cuintri di lôr. Dopo la scópule éhapade a 
Zama, 1 Cartaginés a vevin scugnüt fà la pâs cun Rome (a. 201), ma 
i Celtics no le vevin fate. I prins vinéh agns dal II secul p.d.C. a 
forin spindüts dai Romans a Chastià chest popul e lu Chastiarin cun 
maéalizis spaventós, cun deportazions e cul implantà e rinfuaréá 
coloniis in dute |’ Alte Italie: cul disnazionalizále, al vignarés a jessi. 
In cheste maniere a Chatavin anche la fate di mantigni lis lór 
promessis cun che] altris popuj, plui vicins, che ur vevin dat jutori di 
soldats e di manghative te vuere cuintri dai Cartaginés: a menavin su 
1 ex-combatents di chés bandis e ur devin tiere e sclavs celtics par 
lavorale. 

In Acuilee, dal 181 p.d.C., a rivarin sù 3.000 fameis (15 o 20 
mil di lór) in buine part dal Samnium (in vuê Abruë, Molîs e part de 
Campanie): une vere invasion di bassarij. Si stabilirin te gnove 
colonie e si spartirin il teren. Si po calcola che dut il plan, dica dal 
Tiliment e fintremai dapîd dai cuej, al sedi stat dividüt in tanch 
“fonz” di un 35 champs; tre mil fonz di 35 Champs furlans di vuè (50 
araduris) a son passe centmil champs di misure, cence conta il di 
plui ch’al fo dat ai centurions e ai cavalirs (ai centurions 70 champs, 
ai cavalirs un centenar di Champs paromp; i centurions a saran stats 
une trentine, 1 cavalirs no si po di tros). 


Dodis agns daspò, a forin mandadis altris 1500 fameis latinis e 
chestis a varan scugnüt adatási a implantá 1 lór fonz sui cuej o in 
chej sits che no jerin ga státs consegnáts ai prins. Tratansi di une 
colonie militàr, i umign a restavin obleàts al lor servizi in Acuilee o 
in cualchi picul presidi ch’al sara stat implantat su lis posizions 
strategichis; sul so fonz ognidun al vara mandát un fatór (servus 
villicus) e chel numar di sclavs ch’al coventave par fa lis voris. Si po 
crodi che almancul une part di chesch sclavs a fossin, come 1l solit, 
int Chapade sul puest e salac6r 1 antics propietaris. 


Cussì la Furlanie a colave sot di un paron dr, risolùt a no 
molale ni par pòc ni par trop. 

Acuilee a fo, in tal prin, une citat di 30.000 abitants, cence 
contà 1 Carnics che si Chatavin a jessi Sa sul puest; ma in curt a 
deventa plui grande par popolazion e impuartance, parce che par un 
secul e mieg a fo l'uniche colonie latine de Vignesie orientál e 
simpri, pôc o trop, in pericul. J forin dats 1 “derits latins” e no chej 
dai citadins romans, almancul tai prins timps: e chest al po volé di 
che di Romans di Rome an’ veve di jessi pos. 


Sul cont da l'ocupazion efietive, si po adimplen dividi la region 
in tre parts: il litoral, dulà ch'al podeve jessi coltivát, e il plan a forin 

ocupáts dal dut e in póc timp latinizáts; la part di mieg fintremai sot 
des monts a fo ocupade daspó midiant di fatoriis implantadis ca e là, 
ma la popolazion a restà la pluipart carniche e par cualchi secul a 
conservà la só lenghe; tes monts a fo implantade cualchi "statio" e 
cualchi presidi nome su lis stradis che plui tard a vignirin viertis: 
Gui (Julium Carnicum) al fo implantát un secul e mieg daspo. 


Cheste division a risulte tant da l'archeologie come de 
toponomastiche. 

LA LENGHE DI ACUILEE 





I Latins, daspó implantade la colonie militár di Acuilee, a 
deventarin 1 parons de Furlanie ma no formarin mai il gruès de 
popolazion. Nome te citàt e salacòr te Basse a saran stàts, daspò 
cualchi secul, in majorance; ma si saran pòc o trop misclicáts cui 
Celtics in maniere che nol fos plui possibil Chatà il Chaveè par 
disferenceaju. Par cui sa cetant timp i nostrans a saran lâts indenant 
cul lór lengag di prin. 

Cussi d'in ché volte incà si é creade ché situazion ch'a dure 
anchemo: che il popul al fevele une lenghe e i parons un'altre. 


Daspó, un póc a la volte, par amór o par fuarce, la lenghe 
antighe a fo bandonade e si distudà par simpri. La popolazion a 
imparà a fevela la lenghe dai parons: no il latin petenát dai scritórs 
che si studiin a scuele, ma chel slavràt e s&harnàt dai soldáts, dai 
marChadants, dai fatórs e dai sclàvs. E lu tacà a fevelà a so mùd, cun 
chê pronunzie e cun chè ghenghe che la lenghe antighe j veve 
lassade, cun cui sa cetantis peraulis celtichis, smorseand lis 
desinencis, imbastind il discors daür de usance di prin, insumis 
formand un latin *sui generis" come ch'al podeve jessi chel che si 
formave a Spalato, a Narbone, a Barcelone, d'indulà ch'a saltarin für 
daspo il dalmatic, il provencal, il catalan. E chest latin a finirin cul 
fevelalu anche 1 nevòts e i disindints drets o miscliés dai prins 
fondadórs de latinitát. Nome lis autoritáts tal lór fevelà o scrivi 
ufizial a varan doprade la lenghe leterarie di Rome che si Chatile 
anche tes inscrizions ch’a son restadis. E cussi a torna a naši par un 
altri viers l'eterne situazion de dople lenghe. 


In tai ultins timps dal imperi roman, Acuilee si Chatà a jessi a 
lung sot de buere de civiltàt bizantine e oriental. In Friùl e a di vé 
durât un biel pieč la religion celtiche e cualchi vanzum di chés 

crodincis e pratichis al resta anche daspo che il popul le veve 
bandonade. Ma anche deventand cristiane, la popolazion a implanta 
un comples di ceremoniis disferentis di chés che si fasevin a Rome e 
a Milan; e di li a na$è la liturgie acuileyese ch'a mostrave ce clime di 
indipendence ch’a regnave chenti anchemo in ché volte. San Jaroni 
al conte che il vescul Fortunazian di Acuilee (IV secul) al scrivé un 
comentari ai Vanzéj “in lenghe rustiche”: al ven a jessi in chel 
lengag ch'a doprave la int. Chest al val di che il popul d'in ché volte 
nol capive ben il latin des scuelis e des personis studiadis; se no lu 
capive, si scuen pensa ch’al fevelas un lengag unevore disferent: ni i 
vescuj di Milan, ni chej di Ravene o di Vercel no s'impensarin mai 
di fà une éhosse di chest genar parcé che si viód che 1 lór fedéj a 
rivavin adore di capi il latin ordenari. Pechat che il lavór di 
Fortunazian al sei làt pierdit: se si Chatassilu, si podarès vadì esplica 
tantis robis sul cont dal nestri lengag di cumo. 


Ma par capi che la latinitát acuilejese a veve di jessi une 
latinitát speciál, disferente unevorute di ché des altris citáts talianis, 
al baste fà un fregul di osservazion sun chel tant di latin ch'al è 
passat te lenghe furlane di cumò. Il furlan al mostre anthemò, daspò 
tanch secuj, une fonètiche unevore disferente di chè di duCh 1 dialets 
da l’Alte Italie; al manten tal so vocabolari une sfilze di peraulis 
celtichis che no si Chatilis nanche in chej altris lengags celtoromans; 
ungrum di tiermins ch’a son masculins tal latin leterari, a son 
feminins par furlan o al incontrari; al à une só maniere di formá il 
plurál dai nons; al à un sisteme di pronons e avierbs curiós cunt'un 
tratament gramaticál par so cont; al à ungrum di formis verbáls 
gnovis e disferentis di duëh 1 lengags vignüts dal latin. Chestis 
particularitáts no puedin jessi vignudis dentri de bande dai dialets 
vicins che no lis an; a scuegnin dunche Jjessisi formadis anthemo tal 
lengag di Acuilee che si é slarghat par dut il Friül. 

LA DOMINAZION ROMANE 





La paronance di Rome sul Friül a dura teorichementri sis secuj 
e mieg (181 p.d.C. - 476 d.d.C.). In tant timp la region a varès vût di 
mudà dal dut la sò muse e il stamp de gnove civiltàt si varès di 
Chatàlu a ogni pid alcat. Invezit, lassand di bande Acuilee, Cividát e 
Gui, si pò dî che lis relicuis de “romanitàt” vignudis für de tiere 
furlane fintremai cumò no son plui numerosis ni plui impuartantis di 
chés de civiltàt di prin. Di chest nol è di smaraveàsi: che un popul al 
sChafoi un altri e ch’al vadi a implantàsi int'un paîs forest par 
“ouarta la civiltát" a jé une di chés lujaniis che si scrivin sui libris di 
scuele. I parons foresch, par antic tanche in di di vué, a faserin e a 
fasin il lor comud e il lór interés, sfrutand miór ch'a puedin lis 
risorsis dai sits cuistáts, cence scomponisi di ce ch'al covente o ch'al 
gove a lis popolazions sogetadis. 

I Latins in Friûl no an fat ni di miei ni di piés di ce ch’e an fat 1 
Anglés in Indie o i Spagnüj in Amériche o 1 Francés in Afriche. A 
slar&harin Acuilee par ordin che ur coventave slarghade, a faserin 
lavorà la tiere daür des bochis ch'a vevin di mantigni, a viergerin 
stradis grandis e piculis secontri che si presentave la dibisugne pai 
lór trafics e pal moviment dai lór soldáts, a implantarin cualchi 
borgade o cualchi “stazion” dula che ur interessave par reson 
strategichis o ministrativis. 


Di duéh cheséh lavórs si po di che nome lis stradis a puartarin 
cualchi vantag anche a ché int carniche ch'a restave simpri la part 
plui grande de popolazion. Cheste int no rivà mai adore di fási un 
puest te direzion politiche o ministrative, ni di vé un fregul di pés o 
di impuartance tal andament des Chossis, ni di vigni scoltade dai 
parons. Anche sul cont de difese militar, 1 Latins a pensarin nome 
par lôr: a rinfuaréarin la lôr citat di Acuilee, a implantarin une 

fabriche di armis pai lor soldats a Concuardie e cualchi “castrum” ca 
e là, che in pratiche nol Sovà mai a fermá o a intardá lis invasions 
che si strucharin chenti plui tard. 


I sis secuj e mieg de dominazion romane si puedin dividi in dós 
etis dibot compagnis: tai prins tre secuj Acuilee a cresè di 
popolazion e di impuartance; i Celtics, póc disponüts a adatási a vivi 
di sclávs, a forin pestats e talpinats cence remission; al fo sistemat 
un ordenament ministrativ dut in man dai Latins; a fo implantade 
une rét di stradis e su lis stradis a naSerin lis borgadis e lis 
"stazions": dut par ordin dai parons e cul sudór de popolazion locál. 
In che altris tre secuj e mieg, ch'al ven a jessi daspó di Traianus (^ 
117 d.d.C.) il Frial al fo simpri Champ di batae o parvie des 
invasions (ch’a scomenéarin sot di M.Aurelius, cui Marcomans e 1 
Sarmatics) o parvie des vueris tra imperadórs ch’a cirivin di ribaltasi 
un cul altri. I Latins no salvarin il Friül ni des dós invasions gotichis 
dal re Alari (401, 408), ni di Atile (452), ni di tantis altris tampiestis 
barbarichis ch'a rivarin chenti de bande di soreli jevat massime tal 
ultin secul dal imperi roman ocidental. 


La dominazion romane si distudà sunt'un már di maseriis: 
Acuilee sdrumade, Gui scomparit, des fatoriis implantadis dai 
Romans restát nome cualchi non ca e là, di chej altris borgs o 
éhische] e des stradis, juste cualchi memorie e cualchi vanzum ch’al 
tornà in lis in chesch ultins timps. 


A tira lis sumis, 1 Latins a lassarin il Friül piés di ce che lu 
vevin čhatât. 

LIS INVASIONS 





A jè usance di da il non di invasions a chés ch'a vegnin in Friül 
de bande di soreli jevat e di /iberazions a chés ch’a vegnin di soreli 
amont. Verementri 1 storics a lassin crodi che lis invasions a sedin 
rivadis di sore in ju. Ma cheste a je une picule imprecision; in dute 
l’antighitàt e l’etàt di mieg, la “via barbarorum” a fo simpri o ché 
dal litoral o il ¢hanal dal Nadison. Di ché bande a rivarin Alari, 
Atile, Teoduri, Albuin, 1i Onghars, 1 Turcs e fintremai 1 Todescs 
daspó Chaurét. De bande disore a rivarin, par antic, nome 1 Celtics: 
ma ché no si pó di ch'a sedi stade une invasion, parcé che dulà che 
lór si postarin, par tant ch’al par, nol jere a sta nissun: e inalore si 
vares di fevelà di un “insediament”. 


E sul cont di chés che si usin a clamà invasions a sarès 
anchemo cualchi altre idee di dreca o di meti a füc: 1 popuj ch’a 
rivarin in Friûl dal orient, a passarin dibot simpri für pe Basse, 
poéhis voltis parsore di Udin; e cu lis lór devastazions a sdrumarin 
pal plui lis citáts o 1 pais e lis construzions fatis dai Latins e a faserin 
maéalizi de popolazion latine o latinizade. La Stradalte a fo dispés il 
lór coridór. Plui insü, lis incursions di passag no rivarin, e cun chés 
altris la int si visa nome di vé gambiat paron. 


Anche il miscli¢ament des razis al fo plui o mancul fuart su la 
planure; ma sui cuej e massime tes monts la čočhe celtiche a restà 
dibot pure fintremai ai nestris timps: al baste fa amenz ai caratars 
somatics e al temperament dai Chargnej, dai Asins, dai Tramontins e 
dai montagnüj adimplen, in confront dai Furlans des bassis, par 
visási des disferencis. 


Un spirt di contrarietát e di resistence e un lengag crüd cuintri 
dai invasórs si lu sint tai documents dai vescuj di chej timps. E si pó 
capi il parce: l'organizazion de Glesie di Acuilee che si slarghave 


19 


sul Friùl, a veve unevore di elements orientàj, ma anche une buine 
part di personal latin, e sul ordenament e su la mentalitàt romane a 
jere insedade la vite religiose, anche se dispés - massime cu la 
cuistion dai “Tre Chapituj” ch'a tigni il Friül distacát de Glesie di 
Rome par un secul e mie& - a soflave un fregul di buere 
autonomistiche o d’influence oriental (juste in chest timp 1 vescuj di 
Acuilee a scomenéarin a clamasi “patriarchis” come in orient). 


Si po anche crodi che sot di Odoaker e 1 prins Langobards lis 
glesiis cristianis a sedin stadis póc o trop perseguitadis dai gnüvs 
parons che no jerin catolics. Paraltri al va dit, anche in chest cás, che 
la Glesie catoliche no à nuje ce vuadagná cun chel confondi e 
meSeda catolicitát (ch'al ven a jessi “universalitât”) e latinitát o 
talianitát, ch'al vàl di particularisim: a volé meti su la cu$ience 
religiose di duëh 1 popu] il stamp de mentalitát, de civiltát, da l'art 
latine al é il pericul di viodi a nasi cualchi Lutar ogni volte che un 
popul al si svee e al si vise di no jessi de Coche di Rome. 


Ce ch’al à passat il Friùl in chel secul ch’al va dal colp di Stat 
di Odoaker fintremai ai timps di Gisulf (476-588) no si pò dî cun 
precision, se no si vùl lavorà cu la fantasie: chés poChis 
informazions che si puedin ri5havà des memoriis di ché volte, si 
riferisin nome ai fats dai patriarchis o a lis cuistions dai “Tre 
Chapituj". 

LA DOMINAZION LANGOBARDE 





Cu la vignude dai Langobards, a scomence un'altre pàgine de 
storie dal Friül, dute disferente di ce che si lei par solit sui libris di 
scuele. 


Chej ch'a rivarin chenti te Vierte dal 568 no jerin salvadis 
vignüts für dai boscs: unevore di lór a jerin státs in Italie a batisi 
cuintri dai Bizantins, donghe dai Gotics, e a cognoSevin benon il 
pais e lis usancis. Fintremai in chel an a jerin stats in Ongharie e te 
Basse Austrie indulà ch'a vevin vincits e pleáts 1 Gepids; cul 
imperadòr di orient a jerin in lighe. Par ce reson che le vedin rote no 
si sa; si sa che ai prins di Avril dal 568 a rivarin a Cividát e li il lor 
re Albuin al stabili come duche Gisulf e lu lassà cunt'un trop des 
miór "faris" e des miòr chavalis ch'a vevin daürsi. Dal Friül a 
séhamparin chej pds Latins ch'a jerin anchemo culi o ch'a jerin 
tornâts cui Bizantins; e 1i] vescul Paulin di Acuilee si ritirà a Grau 
cun dut ce ch'al veve di plui valór. 


La ondade dai Langobards a passà für drete viers l'Italie e no si 
sa che culi a vedin fats malans. Il Ducat dal Friùl al restà, in 
pràtiche, come un Stat indipendent: al jere masse lontan de capital 
dai Langobards par sinti l'autoritát dal re; cence conta che duch 1 
ducáts le sintivin póc e che cualchi volte nol jere nissun re. 


A] pó stáj che, daspó muart Albuin, sot dal re Clefi e in che] 
agns che 1 Langobards no verin re, anche in Friül a sedin stats netats 
dal dut 1 vanzums de romanitát: sigür che tai doi secuj de 
dominazion dai Langobards al scompari dut chel tant, o chel póc, 
ch’al restave anchemo dai timps de paronance di Rome. 


Acuilee a fo bandonade dal dut. La Glesie a resta dividude in 
doi tocs, cunt’un patriar¢he a Grau e un a Cormons e po a Cividat: 

cun chel di Grau, ch’al jere tornat in union cun Rome, a restavin 1 
vescuj istrians e litoranis fedéj ai Bizantins; cun chel di Cormons, 
ch’al jere Sismatic parvie de cuistion dai “Tre Chapituj”, a stevin i 
vescuj sogets ai Langobards. La division in doi patriarchats a dura 
anche daspo ch’a fo fate la pas tra 1 catolics e 1 Sismatics. 


Il puest di Acuilee romane al fo Chapàt di Cividat langobard: 
une gnove prosperitát, un gnüv sflandór e une gnove art a éhapà pid 
e si svilupa te capital dal Ducat. Gisulf, Grasulf, Lov, Wetarith, 
Rothwald, Pemon, Ratchis, Aistolf a forin duchis dal Friül e 
personalitáts di prin plan te storie dal Langobards: cualchidun di lór 
(Ratchis, Aistolf) al deventà anche re di chel popul. 


Si puedin viodi lis testemoneancis di cheste grandece tal Museu 
di Cividat ch’al a la plui lar&he e innomenade ricolte di memoriis e 
di relicuis langobardis. 

ISCLAVS 





I Langobards a jerin rivats (cui sa dontri) te Panonie e tal Noric 
in companie dai Avarics e cun lor a vevin vincüts 1 Gepids. Cuanche 
s'inviarin cul re Album par vigni in Italie, a lassarin datr lis spalis 1 
Avarics ch’ a jerin in lighe cun lôr. Mešedâts cun chesch si Chatavin 
a jessi unevore di trops di Sclâvs: nančhe di chesčh no si capiš un 
dret d’indula ch’a fossin vignüûts: salacôr 1 Avarics ju vevin éhatâts 
su la lôr strade e ju vevin strisinàts dadrsi. 


Co si forin sistemats, Langobards in Italie e Avarics dila des 
monts, al par che juste su lis monts de Basse Carintie e dal Cragn, al 
ven a jessi tal Chanal de Drau, su la Basse Gail e su la Mar si sedin 
implantats chesch trops di Sclavs. Vadi che ur fo lassade ché faSe di 
teritori parcè ch’al jere disabitát e parce ch’al pareve plui salvadi, 
mentri che Avarics e Langobards si éhatavin plui ben tes planuris. 


I Sclavs, par tant ch’al par, a restavin anchemo sot la paronance 
dai Avarics. 


Sul fini dal 500 1 Sclavs, di une bande si urtavin cul duche di 
Baviere, di ché altre a mostravin intenzion di disbassàsi ju in te 
Dalmazie. In chej agns a devin jessi riváts anche te nestre region, ce 
par traviers da l’Istrie, ce pes monts de region Julie. L'alt éhanâl dal 
Lusiné al fo ocupát prin di dut; póc daspó anche chel dal Nadison fin 
al puint di San Cuarin e no si pó di se 1 Sclávs a sedin riváts in ché 
volte anche parsore di Tarcint e tal Chanal dal Fiér indulà che, dal 
sigùr, a jerin cualchi póc plui tard. 

La Historia Langobardorum di Pauli Zaul a fevele dispés dai 
Sclávs e des lôr impresis cuintri dai Langobards dal Friül, 
scomenéand dai timps dal re Grimuald (seconde metat dal 600) 
fintremai ai timps dal re Ratchis (al ven a jessi dibot un secul). 

Al fo un Langobard, Arnefrid, che par gole di deventa duche 
dal Friül al domandà jutori a1 Sclávs, e al fo copat in batae a Nimis: 
daspó d'in ché volte, tes barufis tra Langobards par cuestions di 
sucessions tal ducát, a vegnin für ogni tant anche 1 Sclávs. 


A son dunche dibot cutuardis secuj che su lis monts a soreli 
jevat de Furlanie a plantarin lis lór tindis chesch “slovens” ch’a 
doprin anchemo un lengag plui vicin dal sclav originari che no la 
stesse lenghe uficial, anche se, par fuarce, cualchi tiermin o costrut 
furlan un póc a la volte al é penetrát. 


In timp de dominazion langobarde e dal ducât dal Friûl, 
popolazions sclavis (vindis) s'implantarin anche tal Chanal dal Fiér 
come che si capis dai nons dai pais e dai sits, scomenéand di Mueë 
(par antig Mosniz), a Racolane, Dogne, Patoc, Studene etec. 


Anche chestis localitáts e àn di sei stadis dibot disabitadis prin 
ch'a rivassin i Sclávs; ma plui tard la corentie di int, massime 
marchadants, ch’a passave su o ju pal éhanâl, vignind dal Friül o de 
Carintie a fini cul lassa il so stamp in chej pais; e di Sclavs a resta e 
anchemo a reste juste la semence tal Chanton rimit de Resie, sot la 
mont Chanine. 

GRAU 





Grau a je l’uniche isule abitade de region furlane, e no je 
furlane ni póc ni trop; e si ten in bon di no jessi. 


Ch’a vedi vat cualchi abitant prin dal 400 al po anche staj, ma 
nol risulte. Facil che lis primis staipis di palit a sedin stadis fatis a 
Grau in ché volte ch'al rivà Atile a sdrumá Acuilee. E no duéh chej 
siórs acuilejés ch'a jerin séhampáts lajù, a tornarin indaùr daspò 
passat il burlaè: putròs di lôr no vevin plui Chase te citàt e s'e faserin 
su l'isule. 


Ma il grués al rivà là cuanche Acuilee a colà tes mans dai 
Langobards. Si pó crodi che 1 prins a puartá la pielate al sigür a 
sedin státs 1 plui siórs, i parons latins, come simpri, cun dut il 
patriarèhe Paulin ch'al rivà adore di puartási daür il tesaur de só 
glesie. E chej no tornarin. In pòc timp un’altre citát, cui siei palaés e 
lis sós glesiis, a compari su lis barenis: si tratave di siórs! 


La cuistion dai “Tre Chapituj” a fini cul dividi il Patriaréhat: in 
Acuilee (o a Cividat) un patriarche Sismatic favorit dal Langobards; 
a Grau un patriarche unit sot de protezion dai Bizantins. Cussi lis 
dos citats a deventarin antagonistis: une “civil” e une “barbariche”’. 
E la sbregadure no fo mai plui cuside. Intant che Acuilee a colave a 
flics, Grau al creSeve d’impuartance e di autoritat: a jere la prime 
des isulis dal litoral adriatic ch’a levin popolansi sot de dominazion 
bizantine. Ma la fieste no durà a lung. Grau, nasùt, si pò dî, des 
maseriis di Acuilee al jere destinát a fasi scolà di sang de furbarie di 
Vignesie. 


Tra la prepotence dai patriarchis todescs di Acuilee ch'a 
volevin fási parons e la politiche fine dai dós di Vignesie, che le 
Charinavin par tignîle buine, l’isule a Sielgè Vignesie. Cussì, par 

secuj, intant che la Furlanie a fo une code dal mond germanic, Grau 
si tigni in bon di sei une ponte dal mond latin. 


A] pierdé dut un póc a la volte; al restà in man di patriarchis 
nativs di Vignesie che lu governarin stand a Vignesie; al passa sot 
dai conts nomenats di Vignesie che no lu judavin in nuje e che no lu 
difindevin di nissun assalt; al sapuartà Charestiis, epidemiis e 
incursions; si ridusé te plui nere miserie, di no podé nanéhe justa 11 
cuviert dal palaè dal cont: ma di torna a tacási al so éoc furlan nol fo 
mai cas. 

Cussi, vitime de só stupide fedeltát a cui che in premi lu 
disvuedave di dut, si lassa puarta vie anche la sede patriarchal e 
daspó nol fo nuje plui che un grop di Chasis discrodeadis, di 
tamossis tiessudis di Chanusse, e un popul di peséhadôrs danâts a 
strusia la vite ta l’aghe e tal pantan e a muri di stents prin da l'ore. 


J restà la braure di clamasi mari di Vignesie e di fevela un 
lengag disferent di chel dai *barbars" di tiereferme. 

CIVIDAT 





La grande ore di Cividat a fo tai ultins agns de dominazion 
langobarde. Forum Julii" no jere stade une grande citát: ce ch'al fo 
rincuràt s&havand il teren e che cumò si Chate tal Museu, al lasse 
capî che la “colonie” romane a veve di sei formade di pùare int: 
salacór dome lis fameis dai soldats ch’a jerin di presidi. E chés, cul 
rivà dal Langobards, a saran scomparidis: sthampadis o schafojadis. 


A conte la liende che il re Albuin, rivàt daùr di Cividat, si tira 
parsore di une mont a studia lis posizions. Par ché strade ch'al jere 
vignáüt lui, a podevin vigni dentri altris di lôr: i Avarics, metin a di. E 
cussi, par vé lis spalis siguris, Albuin al stabili in Friül il prin ducát e 
a Cividát la capital. 

I Romans di Acuilee a séhamparin a Grau, chej di Concuardie a 
Chaurlis; Gui, tal &hanál di San Pieri, restade sierade la strade dal 
mont di Crós, al fo nome un sit bandonát, cence impuartance, e 
anche il so vescul al vigni a stabilisi a Cividat. 


Cul prin duche, Gisulf, si fermarin te gnove capital 
personalitats e fameis des plui in viste e il ducat furlan al passa di 
man in man a personis di valor. 


Passade la brute ore da l'invasion avariche (cuanch'al fo copát 
Gisulf), so fi Grimuald, ch'al jere rivat adore di salvasi, al deventa re 
dai Langobards e al tornà a meti in man di chej de só famee il ducát. 


Te prime mitat dal Sietcent, al timp dal re Liutbrand, anche il 
patriarche di Acuilee, Calist, che si ¢hatave a Cormons, al vigni a 
stabilisi a Cividât, parand vie il vescul di Gui. In ché volte al jere 
duche Pemon: cun lui e cui siei fis Ratchis e Aistolf ch’a forin un 
daür di chel altri, duchis dal Friül e rés dal Langobards, Cividát al 
deventà anéhemò plui impuartant e al fo ornát di monuments e di 

Oparis d’art ch’a restin anchemo lis plui bielis di chel timp e di chel 
popul: baste Chala ce ch’al è tal Museu, e il batisteri di Calist e 
l’altàr di Ratchis che cumò a son tal Dom. 


Langobard de coche di Gisulf al fo Pauli Zaul di Warnefrit 
(Paulus Diaconus), langobard al fo il patriarche Sigualt, salacór de 
coche dal re Grimuald, e Sant Anselm, cugnat dal re Aistolf e, vadi, 
anche il patriarche San Paulin. 


Ma cheste a fo la ultime sflameade de potence langobarde. 
Aistolf e Desideri si urtarin cui papis e chesch a clamarin di jutori il 
re dai Francs, Carli il Grand. Dal 773 al riva re Carli, al Chapa Pavie 
di Milan e po Verone, al fase presonîr il re Desideri e si proclamà lui 
re dai Langobards. 


Il duche dal Friùl, Rotgaut, in ché volte si plea cence fa nissune 
resitence e al restà tal so puest sot la paronance di Carli. Il 
gambiament di parons al jere ga fat cence conseguencis di nissune 
fate pai Furlans. I Langobards si jerin aromai duch meSedats cui 
antics abitants dal Friül e a formavin un sól popul. Il re Carli nol 
veve mudât nissun ordenament. 


Ma il duche Rotgaut no si tignì apajât di vê molât in chê 
maniere denant di Carli, e, in convigne cun so missêr Stabilin di 
Trevis e vadi ančhe cui duchis Arichis di Benevent e Ildebrand di 
Spolêt, apene partît Carli da l'Italie pe vuere di Sassonie, al pensà di 
rivielási. 

Il patriarche bizantin di Grau, Guan, savude la chosse, j spià dut 
al pape Andrian, e il pape al visà Carli. Cussì tal 776, Carli al tornà 
jù e, daspò di un tremend combatiment dulà che Rotgaut al restà 
copât, al čhapà Trevîs e Cividât e al fasè un mačalizi di chej 
Langobards che si jerin rivielâts. Altris in^ mandà vie lontans, altris 
in' meté in preson e ur Chole dut ce ch’a vevin. Ma nol muda nuje 

tal ordenament dal ducat: nome che tal puest di Rotgaut al mete un 
dai siei umign, Masseli. 


E par un pós di agns il ducát furlan al restà cussi, sot dai 
Francs. Cividát al muda il non vieri di "Forum Julii" in chel di 
"Civitas Austrie". 


Muart il patriarche Sigualt, Carli al manda chenti San Paulin 
ch'al jere so ami e ch’al vigni di triste voe parcè che j plaseve di sta 
cui umign studiáts che il re Carli al veve tiráts donghe d'ogni dontri. 

BERENGARI L'UNITARI 





La ore nere dal Friùl a capità juste sot dai Francs, daspo muart 
Carli il Grand. Cun chest imperadòr, cul patriarèhe Paulin e cul 
duche Everard al pàr che lis robis si fossin inviadis avonde ben. I 
malans a scomenéarin cun Berengari, second fi di chest Everard, 
ch'al deventà duche e margráv dal Friül dal 875. (Tai documents al è 
clamât tant “marchio” che “dux” e no si pò dî se, in chest timp, la 
disference tra il titul langobard e il titul francon a compuartàs 
disferencis di jurisdizion). 


Berengari, cun dutis lis buinis e tristis vinturis che j capitarin, al 
durà un pieë a lung - magari cussi no - dibot cincuant'agns (875- 
924). Cu la só brame di uni dute l'Italie sot la só paronance, cu la só 
gole di deventà re d'Italie e imperadór, cun dutis lis vueris ch'al fasé 
e lis vuadulis ch’al Chapa, al trascura simpri duch 1 interes dal so 
ducát, anzit ju sacrificà tantis voltis a lis sós masse grandis 
ambizions. 


I scritórs de storie d'Italie lu laudin unevore pal so sfuarè 
unitari: noaltris furlans o scugnin ricognoši in Berengari la colpe di 
une des plui spaventosis calamitàts de nestre tiere. 


Daspo vinchecutri agns di cuistions e di balfueris di ogni fate 
cui siei cusins o barbis - rés e imperadórs di France o di Germanie o 
golds, come lui, di deventà - l’ultin an di chel secul si čhatà denant 
di une sdrume sproposetade di Onghars (la int plui salvadie e besteal 
che mai a sedi passade par ca) ch'a vignivin de Panonie e ch'a 
rivarin fintremai a Pavie di Milan. 


Berengari nol rivà a fermáju e co ju tacà, che ga dibessój a 
tornavin indaùr Chamts di robarie, lis Chapa fin sul vuès. Daspò di 

chel an a tornarin plui voltis, cence che mai Berengari ur tajas il pas, 
anzit cualchi volte clamáts di lui, pes sds bielis impresis. 


Deventát imperadór provisoriementri dal 915, lui no si dé 
nissun pinsir dal Friül e lu lassà in man a siei partesans, bogns di 
nuje, che plui tard lu tradirin, ma ch'a lassarin cori pe nestre tiere lis 
mandris dai Onghars, ogni volte che ur saltà il gri di vigni. 


No si sa un dret di cetantis voltis che chesch Chastîs di Diu si 
struCharin ca in Friûl: al pâr ch’a usassin a spieta, tra une incursion e 
ché altre, il timp ch’al bastave par che la int ur ves preparát alc altri 
ce roba. A vignivin pe solite strade di soreli jevát; a passavin für par 
mieg de Basse, dula ch’a jé anchemo la Stradalte che, daspo di ché 
volte, a fo clamade Ongharesche ( strata Ungarorum) e dute la 
campagne disore e disot par un gran toc a Chapà il non di “vastata 
Ungarorum”. 


Ma si pò crodi che dute la planure furlane a sedi stade, ce pòc 
ce trop, dispueade e dispopolade di chés sbilfis e che mai, in tanch 
secuj di invasions e devastazions ch’a sopressarin il Friùl - nanChe 
cun Atile - la nestre region no vedi presentât un spetacul di 
desolament compagn. 


Si podares, tant che si vial, dividi la storie furlane in dôs parts: 
prin dai Onghars e daspò dai Onghars; parcè che, di dut ce ch'al jere 
stat fat prin, nol resta altri che 1 vanzums £a sapulits sot tiere, che 1 
Onghars no vevin timp di là a sgarfa. A fo une fortune pai pais e pe 
int da l'Alte, di éhatási a jessi püars e für di man: cussi a forin 
sparagnáts anche di cheste disgracie, midiant che 1 invasórs no vevin 
timp di pierdi dulà ch'al tere póc ce robá e 1 parons a podevin resisti. 

Nome su la mitat di chel secul l'imperadór Oton al rivà adore di 
rompi lis cuestis a1 Onghars e di ferma la tragiche usance ch’a vevin 
Chapade. 

FORMAZION DAL PATRIARCHAT 





Daspo de tampieste dal Onghars il Friùl, dibot par cinc secuj, al 
reste distacát dal ambient talian e al va a fa part dal ream germanic. 
S1 capis che, restand geografichementri dicà des monts, al restà 
anche leat cul mond cultural latin plui che no lis regions dila de 
Donàu, ma la só vite politiche a fo ché di un Stat feudal todesc. 


Cheste situazion a scomence a formási sot dal imperadór Oton 
I. Il marchesát furlan, ridusüt in maseriis e unit cu la marche di 
Verone, al passe tes mans di Indri di Baviere; e po il ducát de 
Carintie, cul Cragn, il Stajar, l'Istrie e il Friùl, al ven distacât de 
Baviere. Cussì l'herzog di Carintie al comande anche de marche 
veronese e de Furlanie, indulà ch'al comparis, si e no, cualchi volte 
un cont che nol conte nuje. Chel ch'al conte simpri plui denant dal 
imperador al è il patriarthe di Acuilee. 


Al veve ga tacat Berengari a fa cualchi donazion di terens al 
patriarche Fidri (900, 904); ma la prime invistidure d'impuartance a 
fo ché dal imperadór Oton I, che dal 967 al meteve tes mans dal 
patriarfhe Roduald dut il teritori furlan tra la Stradalte e il mar, di 
Cervignan fintremai a la Livence, cence conta altris concessions ca e 
là. 

Unevore di donazions di terens e pais intîrs al fasé anche Oton 
II, tant a Roduald che a Guan, e anéhemò di plu Oton III, màssime 
des bandis di Plez, Tulmin, Gurize e sul Vipau. 


Al ven a jessi che, intór dal an 1000, la jurisdizion dal cont dal 
Friül a jere dute semenade di possessions dal patriarche e chestis a 
deventarin simpri plui lar&£his e numerosis, in maniere che la 
paronance dal cont, prin rote di tantis isulis di domini patriarchal, a 

fini; un póc a la volte, cul ridusisi in cualchi isule pierdude tal 
teritori dipendent dal patriarche. 


Si sa che cheste a fo pardut la politiche dai tre Otons: meti lis 
jurisdizions feudáls tes mans di umign de Glesie par no ch'a 
deventassin ereditariis tes fameis dai conts e par podé tigni leáts cun 
cheste Chavece vescuj e abats. 


In chest timp une larghe fase di teritori disore e disot de 
Stradalte a scomence a popolasi di paisuts ch'e an un non sclav: 
Guriz, Guricize, Gradiséhe, Gradiséhute, Revidisthe, Stracis, 
Bielgrad, Sante Marize, Sante Marizute, Vuirc, Lestice, Cumpiche, 
Sclaunic, Samardenche e vie indenant. Cheste a jere la part de 
Furlanie ch'a veve patit di plui parvie dai Onghars: si vidd che in 
chej sits al veve di sei restát un disiert e che 1 Sclávs des monts a 
soreli jevát, o invidáts o lassáts vigni dai patriarchis, a capitarin a 
tornalu a popola. E chesch pais, par ordin ch’a naSevin, a passavin 
sot de jurisdizion dai stes patriarchis (diplome di Oton III al 
patriarche Guan, 1001). 


Fintremai al timp dal patriarèhe Popon no si pò dî cun sigurece 
di ce nature e cun ce estension ch'a fos cheste jurisdizion: se al cont 
j restàs anéhemò cualchi derit o nuje. Ma cun Popon (1019-1042) la 
cuistion si defini, parcè che dal 1027 l'imperadór Conrád II al 
declarà che i pais, 1 Chische}, 1 terens e lis personis ch’a jerin sot dal 
patriarthe no dipindevin in nissune maniere ni di conts ni di marchés 
ni di funzionaris imperiaj: al ven a jessi che il patriarche al jere 
feudatari di prin grad, dipindind nome e diretementri dal imperador; 
cun di plui il stes Conrad j deve a Popon il derit di bati monede, 
ch’al vignive a significa une vere sovranitat. 

Cussi si po di che il principat temporal dai patriarchis di 
Acuilee al jere naSût. 

IL FRIÜL TODESC 





In doi secuj di dominazion langobarde la coloridure etniche e 
cultural de Furlanie a veve biel&a Chapade une tinte germaniche che, 
sot dai Francs e sot dai Berengaris, no si po di ch’a fos lade 
smamide. Daspo des devastazions dai Onghars, la vite de nestre 
region a tornà un póc a la volte a resuri, ma di chés stessis lidris, cun 
chel caratar istés e par man di personis di ché stesse Coche. 


A] sarés diband di sfuarcá la storie par tigni leât il Friùl cul 
mond talian dal X al XIII secul: disferent |’ordenament feudal sot 
dai patriarchis, disferent il svilup dai Cumons e dal Parlament, 
disferentis lis relazions comercials e anche chel fregul di culture 
ch’a podè sverdeà in timps cussi crüds e tormentáts. 


A parti da Vultime passade dai Onghars (951) fintremai 
cuanch’al riva chenti Grivor di Montlunghe (1252), a governarin il 
Friûl disesiet o disevot patriarchis che - ghavand Gerard di 
Premariás (1121-1129) e, salacór, Guan (984-1019), che no si sa 
dontri ch’al jere - a forin duch todescs; di solit parinch di rés e 
imperadórs o lór cancelirs o capelans o confidents, o ch’a jeSivin di 
potentis fameis feudáls de Germanie. 


Si capis che, vignind chenti, si menavin daáür int di lór fidance, 
massime in chej timps che 1 tradiments di ogni fate a jerin cussi 
usuaj; e chés jurisdizions feudáls, ch'a dipindevin di lór, lis metevin 
tes mans di personis siguris de lór parintát o di lór cogno$ince; e, 
jessind leáts cussi a strent cui imperadórs, a restavin dal lor partit 
anche cuanch'a na3eve cualchi cuestion cui papis. 


La cort acuilejese a jere dunche formade, in buine misure, di 
elements todescs; la nobiltát ministeriál, 1 ufiziáj, 1i nodárs a vignivin 
dai pais dila des monts e tanch di lór si stabilivin culi par simpri. In 

tre secuj cheste filtrazion a veve, par fuarce, di lassa il so stamp 
avonde indentri te vite de region. Se la Germanie a ves vude, in ché 
volte, une sò culture ben individuade, il Friùl al varés scugnáüt 
glotile. 


Ma la culture latine, màssime tra 1 umign di glesie, a jere 
culture universal e cussì 1 tre secuj dal patriarchat todesc no portarin 
une vere germanizazion dal Friül. Paraltri la lenghe todesche (antic- 
alt-todesc) a fo, donghe dal latin, la lenghe di dutis lis personis di 
cualchi instruzion, la lenghe des relazions cui sorestants e la lenghe 
di cualchi document e di cualchi scriture. 


Un éhaluni di Cividát, Bernardin di Circlarie, al é l'autór di un 
dai plui antics e grués libris in viers todescs: il *Velisher Gast" (p.f. 
“il forest talian”); il plui bráv e innomenát dai “Minnesanger” 
(Chantórs d'amór), ch'al fo Walter von der Vogelweide, al passà 
cualchi timp in Friül; un altri di chesch poetis (un fregul tochat di 
Curviel) Ulri di Lichtenstein, al conte int’un libri (tal 


“Wrouwendienst”, “siervizi des sioris”) dutis lis bravadis fatis ator 
pal Friùl tanzonand cui miòr cavalîrs di chenti. 


Unevore di peraulis di stamp tedesc a jentrarin in ché volte te 
lenghe furlane e, in part, si lis dopre anthemò (vuaite, paisse, 
vignarul, licdv, grap, cramar, bearc, gatar, glove, seneos etec.), 
altris a son ladis dismenteadis, come sgaravàt (màscare), sloiar 
(vél), seiter (tace) e vie indenant. 


I nons dai pais, tes Chartis di chej timps, a son des voltis voltàts 
par todesc (Gutenbrunn — Fontanebuine) o alteráts in maniere di 
somea peraulis todeschis (Weiden = Udin, Klausen = Scluse, 
Klemaun = Glemone, Rewin = Ruvigne, Portenau = Pordenon, 
etec.), o ch'a son mudáts di plante für (Schonfeld = Tumieò, 
Peitscheldorf = Venéon, Osteric = Cividat), o ch’a son naStts in chel 

timp cunt’un non todesc (Spilimberg, Solimberg, Richinvelde, 
Tamau etec.). 


Su lis primis faldis des monts a forin construits Chischej o 
fortificazions ch’a puartavin il non di Chischelans todescs: 
Aissenstein, Grossemberg, Rabenstein, Pramperg, Perchtenstein, 
Wrusberg, Sofimberg, Haumburg e tanch altris che, se si fasés une 
mape topografiche cu la toponomàstiche dal 1200, si podarès crodi 
di vé sot dai vôj une provincie da l’ Austrie o de Germanie. 


Ančhe la int a puartave dispès nons e sorenons todescs. 

PATRIARCHIS E CUMONS 





Cui ch'al fevele o ch’al scrîv sul cont dal Friül ta l'Etát di mieg, 
al scuen di mal dal guviér dai patriarchis par podé daspo justifica la 
dominazion di Vignesie che lu strucha. 


A vignara la volte ch’o spiegarin ce benefizis che Vignesie a 
puartà te nestre tiere: intant, in manchance di miei, Vignesie a jè 
l'Italie e alore si capi$ dut: a va tignude su anche a fuarce di 
sflochis! 


In realtat il Stat patriarchal, tanche ogni unitat feudal, al fo 
saborát di barufis e di vuerucis che tra 1 siórs parons o sotparons no 
manécharin mai: la püare int dai pais a mudave paron ogni altre di e 
ogni gambiament al puartave cualchi distruzion e cualchi vitime e 
nissun vantag pes popolazions. 


Ma cheste, magari cussi no, a fo la condizion di dute l'Europe 
in chej timps, e si pó anche di che la pluipart di chés altris regions a 
fo, salacór, plui tormentade de nestre. 


Ce vite jerie ché dai cumons de Lombardie che si sbregavin un 
cul altri? Ce vite jerie ché dal Venit cun Ezelin o cui siórs di Chamin 
o cun chej de Séhale di Verone? E la Toscane al timp di Dant e prin 
e daspò, ce pàs e ce prosperitàt àe podùt sholdi? Al baste di che 
centenárs e centenárs di Toscans a sthamparin in Friül, juste sot dai 
patriarchis, parce che chenti, dal mal e dal malan, si podeve 
almancul tira flat. E no stin a discori di Rome o de Sicilie o di chej 
altris pais, tant dicà che dilà des monts. 


Tiradis lis sumis, il Stat furlan, par cuatri secuj, al pati mancul 
batiduris de pluipart di chej altris e la disconcuardie a regnà plui che 
altri tra 1 parons e no tra lis popolazions. Lis memoriis che nus son 
restadis di chej timps a fevelin di lotis e di svindics; ma si sa che, 

par dut il mond, cronichis e documents a tratin dome di chés robis 
parce che la vite ordenarie de int, il so lavór, lis sós Shondis e 1 siei 
dolórs, par solit, no interessin a la storie: la storie a jé storie dai 
potents, dai parons e des lór carognadis. 


Il fat al è chest, che in chel timp il Friûl sdrumat e dispopolat 
dai Onghars al torna a metisi in pis e ungrumon di pais a naSerin 
juste in ché volte. 


Un'altre robute a mertarés precisade, in chest pont. A scuele 
nus àn insegnade patriotichementri la storie dai cumons talians e de 
Lighe lombarde e de distruzion di Milan par man di Fidri Barberosse 
e de batae di Legnan; ma nissun, dal sigür, no nus à contát che i 
nestris vons furlans a forin simpri de bande dal imperadór cuintri i 
cumons talians e che, atór des muris di Milan assediát tal 1161, a 
jerin cul Barberosse anche 1 soldats dal nestri patriarche Pilirin; e 
che se Vodalri al clopà un póc dicà e un póc dilà, Godfrid, Volfgar e 
Pertold di Andechs a forin simpri cui imperadòrs de Chase di Svevie. 


E nol é di di che la politiche imperialiste dai patriarchis a fos 
contrarie al pinsîr dal popul furlan: parcè che, sàbide sante dal 1168, 
cuanche il patriaréhe Vodalrì, te basiliche di Acuilee, al fasè Chantà 
la orazion pal pape Lissandri III ch’al jere il grand inimi dal 
Barberosse, dute la int ch’a jere vignude a funzion, a taca a protesta, 
a sberghelà e po a scéhampà für de glesie lassand implante il 
patriarche. 


Cumò nol è il càs di tratà di cui ch’al veve reson o tuart in 
chestis barufis tra papis e imperadórs e tra princips ghibelins e 
cumons papalins: ma mestris e professórs e scritórs e predichadórs a 
varessin di savé che lis vitorüis - o miegis vitoriis - dai cumons 
talians cuintri di Fidri I e di Fidri II no son une nestre glorie; e nol é 
onest di falsá la veretat par meti 1 Furlans int’un faSut cu lis lighis 

comunáls (che, dal rest, no scombatevin par spirt nazional, ma nome 
pai lór interés positivs). 

IL PARLAMENT 





L’ordenament politic dal Frial tra il Dusinte e il Tresinte al 
cuista une so forme ch’a sierv di maravee ai storics nostrans (e a 
chej talians, chés raris voltis che ur capite di interessási des nestris 
facendis). Ma s'a vessin la complasince di slungha une voglade su la 
storie dai Státs feudáj de Germanie, vadi che lis lór maraveis si 
sfantaressin. 


A] é natural che in tre secuj di guviér dai patriarchis todescs, la 
nestre “Patrie dal Friül" - juste in ché volte a scomenéa a clamâsi 
cussi - a vedi Chapàt il stamp di un principàt germanic. 


Lis dós instituzions plui disferentis dai ordenaments talians, sot 
dal guviér dai patriarchis, a forin lis Comunitàts e il Parlament. 


Lis Comunitàts dal Friùl no àn nuje ce fâ cui Cumons de 
Lombardie, dal Venit, de Toscane, ni parvie di cemüd ch'a son 
naSudis, ni parvie di cemüd che si governavin. No si formarin 
dibessolis a dispiet dal patriarche lór princip; no forin, par lór nature, 
in contrast cu la sò autoritát; no ciririn mai di vé une indipendence 
cussi larghe come 1 Cumons talians. Nol jere nanche possibil che 
l'ordenament comunál talian, a forme republicane, al s'implantàs 
chenti indulà che 1 pais plui grués, come Cividát, Glemone, San Vit 
o Sacil, a podevin v6, rive o no rive, tremil ànimis. 


A forin 1 patriarchis stes a dáur un ordenament comunál sul fini 
dal secul XII; e chest ordenament al fo di ché siorte istesse di 
diviersis citâts da l’alte Germanie. A vevin 1 lór conseis, a fasevin lis 
lór legs e 1 lór statüts, a Sielgevin 1 procuradórs, i massárs, i 
Chameràrs e 1 funzionaris, a ministravin la justizie sui lor sugets; ma 
lis cuistions plui impuartantis e d'interés generál no lis tratavin 

dibessolis, lis tratavin mediant dai lór deputáts tal Parlament de 
Patrie; e in ognidune al jere un rapresentant dal patriarche. 


Anche il Parlament al jere formát sul stamp des sambleis 
feudáls de Germanie. No si pó di cun precision cuanch'al scomencà 
a funzioná, ni cemüd ch'al funzionave tal prin. In Italie no si Chate 
nissun esempli di cheste fate. Facilmentri 1 patriarchis, anchemo tal 
XI secul, a varan tacat a clama donghe 1 lór feudataris ogni volte 
ch'al jere par ajar alc di grués par sinti la lor opinion e par intindisi 
sul cont de “tae” feudal (ch’al ven a jessi sul numar dai soldats e dai 
Chavaj ch’a podevin manda tal esercit patriarchal) e su la division 
dai contribüts in monede ch'a vignivin a coventà in cas di vueris o di 
altris Chossis impuartantis. 


SI tratave di une samblee consultive, dunèhe, come ch’and’ jere 
altris dila des monts e come ch’al jere, in ché volte, anche il 
Parlament anglés. 


Cu la formazion des Comunitats, anche 1 deputats di chestis a 
jentrarin a fa part dal Parlament; e alore la samblee a cuista un 
andament plui regular e une plui alte impuartance sul guviér de 
Patrie. No veve anchemo un sit stabil pes adunancis ni une regule 
pes convocazions: il patriarèhe le clamave adun ogni volte ch’al 
veve dibisugne d’intindisi. 

Ma il Parlament, un poc a la volte, al deventa anche un tribunal 
ch’al tratave lis causis tra il patriarche e 1 siei feudataris ministeriáj, 
lis ribelions e 1 delits cuintri de pas dal Stat; al tratave in apel lis 
sentencis de curie patriarchal in materie di derits feudáj e, in tierce 
instance, lis sentencis dai podestats, Chastalds o judis de Comunitats: 
fintremai che l'autoritát dal Parlament a rivà sun dutis lis Chossis 
ch'a dipindevin dal podé statál: tassis, milizie, difese, foritficazions, 
prestazions di ogni fate; fin a controlà il stes patriarčhe e meti adun 
un vér codis di legs pe Patrie - lis Constituzions de Patrie dal Friül - 

a trata cun princips e Stats foresch, cence nančhe dipindi dal 
patriarche. 


Par fale curte, il Friül, tal secul XIV al rivà a vé un guviér póc o 
trop constituzionâl, come ch’a rivà a vélu l’Anglie cu la “Magna 
charta libertatum”. 


In nissun sit di dute l'Italie nol esisteve, in chej timps, un Stàt 
grand come il Friül, ch'al ves vit un guviér di cheste fate. 

I PATRIARCHIS TALIANS 





Daspo muart Pertold di Andechs, il Stat furlan al cola tes mans 
di patriarchis talians che lu governarin par otante agns seguitivs: 
1252-1332. Cheséh a forin: Grivór di Montlunghe di Ferentin, 
Raimond de Tór di Milan, Pieri Ghere di Ferentin, Otobon dai 
Rovárs di Plasence, Gaston e Pajan de Tór di Milan. 


A forin timps turbids e tribuláts pai nestris pais e pai Státs 
confinants da l'Italie e de Germanie; e nol é possibil fási un judizi 
positiv e une stime sigure sul cont da l'ópare di cheséh patriarchis. 
Ma, fossie o no fossie colpe lôr, il Stat patriarchal che fintremai in 
chê volte, magari tra confusions e balfueriis di ogni fate, al jere lât 
slarğhansi e saldansi, cun chesčh governants al scomenčà a 
disčhadê, a sfaldâsi e a strengisi. 


La politiche ghibeline dai patriarčhis todescs, vuadagnand il 
favór dai imperadôrs, j ğovà pratichementri al Friûl ch’al creševe, 
dibot ogni an, di teritori e di concessions. La politiche papaline dai 
talians j fasé pierdi chest favór cence nissun vantag de bande dai 
vuelfs. Cundiplui che 1 talians, màssime 1 doi Turians, Raimond e 
Pajan, a doprarin lis fuarcis e lis risorsis dal Friùl par judá 1 interés 
de lór famee in Lombardie tes sós vueris cuintri dai Visconts. La 
Curie papal di Rome e di Avignon, sore de nómine che ur deve, ur 
domandave une sume cussi gruesse che no rivavin mai adore di 
pajale: e alore ur mandave filipichis e sospensions. Cussi, tra lis 
spesis militars pai interés de lor Chasade, 1 “siervizis” di pajáj a la 
Curie e 1 onoraris ai lór vicharis, Chapitanis generaj e als lôr 
dipindints, a scugnivin, ogni altre dì, meti sù tassis ai lôr ministeriaj 
e al popul; e istès no vevin mai avonde bêčs. 

Par tignîsi sù cuintri dal partit imperial ch’al veve simpri 1 siei 
fedéj tra la nobiltat furlane, chesch patriarcéhis a menavin datr un 

grum di gràmulis dai lór pais e ur metevin in man incarghis e ufizis 
tant di glesie che di guviér causand une vere invasion ce di bassarû] 
ce di lombards, in Friùl. E cheste no fo la ultime cause des ribelions 
e des lighis de nobiltàt cui nimis dai patriarchis. 


A] scomence Grivòr di Montlunghe a menà o a clamá chenti 
une schirie di meridionaj de Campanie: ur consegna in apalt doanis e 
tassis a Toscans, par tira fOr carantans; ur spalanca lis puartis de 
region ai talians par faur un cuintripés ai todescs che si jerin, di un 
pieé in ca, implantáts chenti; al lea la Furlanie ai interés dal partit 
papalin da l'alte Italie; e tal so testament ur lassà dibot dute la só 
robe ai amis meridionáj. 


Raimond de Tor, cu la s6 ande di ditad6r, al decretave di muda 
di puest un paison come Glemone e di metij non Milanraimond; ma 
in pratiche, come vescul no ’n’ combina une di drete e come princip 
al imbasti une falope parsore l’altre; al implenà il Friül di cusins e di 
nevóts, j cedé Vencon a Mainard di Carintie, al judà Gherard di 
Chamin ch'al veve nome gole di fási paron dal Friül e al menà i 
Furlans a fási sbudielà dai Visconts par torná a meti in pis la só 
famee a Milan. 


Pieri Ghere par mieë di so nevôt Niculau j cedè Sacîl a Gherard 
di Chamìn (il “buon Gherardo”, dissal Dante) e nol rivà adore di fà 
di piés parvie ch'al muri daspó doi agns di guviér. 

Otobon dai Rovárs nol fo un leon: cuanche Indri di Gurize e 
Rizard di Chamin (il fi di Gherard) a devastavin il Friül, lui al 
séhampà di scuindon; al lassà che Vignesie j puartàs vie 1 derits su 
lis citàts da l'Istrie e che Rizard al deventàs so Chapitani general. E 
anche come deplomatic, tal cirí di convinci chej di Bresse di Milan a 
viergij lis puartis al imperadór Indri VII, al fasè une fičhace cence 
costrut. 

Gaston de Tor al colà di Chaval e al muri pe strade biel vignind 
in Fridl: ma al jere bielga rivat adore di nomena so vichari il fradi 
Rinald. 


Pajan de Tor, nevot di Raimond e barbe di Gaston, al seguita 
Vesempli dal stes Raimond, menand 1 Furlans a batisi cuintri dai 
Visconts intant che 1 Todescs a devastavin il Friül restát cence difese 
(1324): e il timp che lui al governà culi al fo salacór il plui 
buraschós dal Patriaréhát pes disconcuardiis e pes vueris ch'a faserin 
tribula pais e vilis in dute la Furlanie. 


Nol covente di che il mert di vé intalianade la region, pai 
nestris storics, al va parsore di duch 1 malans causáts di chesch 
patriarchis. 

LA SGRIFE DI VIGNESIE 





Infintremai che i principats feudaj da l'alte Italie si jerin tignüts 
pojáts daprüv dai imperadórs, Vignesie a veve scugnüt contentàási di 
svuatarâ tes sôs aghis e di traficà par már cun Bizantins e cun 
Sarasins. Cun lôr a veve fat afarons, a jere deventade siore, a veve 
taponat di marmul e di mosaics d’aur la fanghere de sò lagune, ma 
no veve vùt ni armis ni soldáts ni pràtiche par pitufasi cu la 
feramente dai esercits todescs. 


Anche il Patriarchat nestri al jere stát sigür di ché bande: juste 
su lis cuestis da l’Istrie, indulà che ai bastiments di Vignesie ur leve 
ben di podési poja, a jere stade cualchi barufe e, daspó des barufis, 
cualchi pat. I patriarchis talians, masse lontans e masse indafaráts in 
altris facendis, no vevin bacilat trop di tigni dure ché striche di tiere 
clapigne, cence risorsis par lór, e a vevin lassát che Vignesie a pojàs 
la sgrife dal so leon parsore. 


Ma dal Tresinte l'imperi al jere in plene babilonie, il partit 
papalin si slarghave fin sot des monts e 1 Talians a Chapavin pid ogni 
di plui anche des nestris bandis. Al jere il moment just par Vignesie 
di salta far dal so pantan e di meti la Cate sul dir. A scomenéa cu lis 
tieris plui donghe spietand cun pazience che ; vignis il dret di rivà 
plui in ca. 


Par fortune de Furlanie, daspó di une file di patriarchis che no 
varessin tignüt dir trop a lung, indi capitarin doi di chej dai 
comedons di fiér: il francés Beltram di Saint-Geniés e il todesc 
Marcuard di Randeck. A forin 1 ultins doi umign di sest ch'a vedin 
governát 1l Friül. 


Beltram al rivà chenti vieli di etát ma no di spirt e, in vinch 
agns ch’al dura anchemo, no si chapa un moment di padin. Al 

mostrà chel istés calór e ché istesse fuarce tal guviér spirtuál e 
temporal dal Patriarchat: il pastorâl e la spade j stevin ben in man, 
cence diference. Cuintri di Vignesie e cuintri dal imperadór Ludui di 
Baviere, cuintri dai siórs de Schale parons di Verone e dai conts di 
Gurize e dai duchis di Carintie, cuintri di duch 1 prepotents di für e 
di dentri si bate tanche un leon. Al governà 1l Friûl come sovran 
indipendent, Chaland dome al interés de s6 int; e cundut ch’al fo 
simpri dùr e sald te sò strade, daspo che 1 nimîs che lui al veve tantis 
voltis pestàts, a rivarin adore di sassinàlu sul plan de Richinvelde, 1 
Furlans lu venerarin tanche un sant. 


Marcuard di Randeck al jere creSût tai pasti¢s de politiche 
ingredeose di Ludui di Baviere e di Carli IV di Lussimburg: al jere 
un omp che le saveve lunghe e ch’al veve navigat unevore tes aghis 
turbidis de deplomazie. Anche lui al tigni duris lis brenis dal guviér, 
al si mostra risolüt cuintri la furbarie dai aversaris, ma simpri 
rispietós de autoritát dal Parlament furlan. Al fasé meti adun e al 
promulga lis “Constituzions de Patrie dal Friûl” ch’a forin il nestri 
codis fintremai a la vignude di Napoleon. Al indivina lis intenzions 
di Vignesie e al fo un dai plui éhalds fautórs di ché leghe cuintri di 
jé che, tra il 1378 e il 1381, j fasè plui di une volte disbassà il chav a 
la Reine dai márs. Cun cheste vuere al rivà adore di tornà a Chapà 
Triest e antics derits su l'Istrie. 


Ma si po di ch’a fo l'ultime sflameade de nestre indipendence. 
Vignesie no j perdonà plui ai Furlans lis sgnésulis éhapadis in ché 
vuere; e, apene muart il patriaréhe Marcuard, profitansi dai pastiés 
naSûts parvie di Filip d’ Alancon (che j Furlans no volerin vélu come 
patriaréhe comendatari) e parvie di Guan di Moravie (che nol savè 
éhapáju pal lór viers) a tacà a furduchá sotvie cunt'une politiche 
paziente e sutile par disponisi a meti il Friül sot la só dominazion in 
maniere di no vé plui póre di lui. 

LA FIN DAL PATRIARCHAT 





Par une corantine di agns, la politiche di Vignesie - si scuen 
dilu - a fo paziente e furbe. No "ndi voleve tropis a ocupá il Friül in 
ché volte de vuere disastrose pal patriaréhe d'Alancon (1381-1382) 
o sot dal guviér di Guan di Moravie (1388-1394) o in altris ocasions; 
ma une azion direte di Vignesie a varès dal sigür dismots 1 scrupuj di 
Rome dal imperadór e lis gelosiis dai Visconts, dai Florentins, di 
Verone. 


Il Friûl al jere un dai unics Stats gleseastics in Italie e un dai 
plui impuartants principats feudaj: Rome e l'Imperi no lu varessin 
lassat resta tes mans di Vignesie cussi pes matis. Si po crodi che la 
Serenissime a vedi pensat di spieta che il piruc madür al colas 
dibessól contentansi di dà, ogni tant, une schassade al pirucar. 


I Savorgnans a forin la sô sgrife e i siei agents tal Patriarchat: 
Udin al jere, si pò dî, tes mans dai Savorgnans in chej moments 
burasčhôs e al ubidi a lis diretivis ch’a vignivin di ché bande, in chel 
mentri che altris comunitáts, come Cividát, Glemone, Tumiec, a 
mostrarin di capi plui ben la situazion e di volé passá parsore di 
cualchi disference, tratansi di salva l’indipendence dal Friül. 


Cussi a passarin 1 agns tra vueris di Chischelans e di comunitats 
pro o cuintri dai patriarchis e tra di lór, indulà che lis risorsis de 
region, la fuarce, la pazience de int a forin strassadis, lis tavielis 
devastadis, 1 ricolts láts malementri, putropis vilis o Chisthej brusats, 
unevore di int muarte, ogni riéhece scomparide par man des 
masnadis di soldadats di vinture ch'a corevin ca e là pe region. 


Vignesie a cirive simpri di vé un arbitrát fra 1 contindints par 
imponi condizions daür dai siei plans, e Udin cui Savorgnans j 
tignivin man. Cussi, planc plancut, a faseve valé la só autoritát e la 

so volontat in dutis lis nestris facendis. A tignî turbidis lis aghis a 
judavin anche 1 conts di Gurize e 1 Cararés di Padue. 


Si riva, tra balfueriis di ogni fate, fintremai al 1417. In chel 
moment la Glesie a jere dute sbregade parvie de Sisme ocidental: a 
jerin tre papis e nissun capive cuál ch'al jere chel just; il Concei di 
Constance al jere indafarát a disgredeà il glimué e nol veve timp di 
abadà a rognis di altri genar. 


Sismond di Lussimburg, re di Ongharie, nol rivave adore di fàsi 
ricognos3i imperadór cuintri di so fradi Vincislau e di so cusin Jost, e 
al veve il so dafà parvie di une rivolte religiose in Moravie. 


Patriaréhe di Acuilee al jere Ludui di Teck nomenát dal re 
Sismond ma no confermát anchemó di nissun pape: al veve ciráüt 
altris dôs voltis di deventà patriarche e nol jere nanche predi. La só 
politiche, cence direzion nete, cence inteligence, cence risoluzion, a 
restà in sostance leade daprùv di Sismond che nol veve timp e ni 
mieg di sustignilu avonde, imberdeát come ch'al jere in mil imbrois. 


Vignesie a pensa ch’al fos rivat il moment bon par slungha la 
Cate. Cu la scuse che il gniv patriarche al jere in lighe cun Sismond 
e che Sismond al jere in vuere cun j6, a tacà l'invasion dal teritori 
patriarchal. No fo une imprese tant facil: 1 Furlans - Comunitats e 
Chischelans - judats a tratis dal cont di Ortemburg e di cualchi trop 
di Ongharés, a tignirin dir fintremai che ur vanza flat. Il patriarche, 
schampat a cori daùr dal re par vé jutoris, ju lassà tai pastiës. 


Cussì tra la Vierte e l'Istát dal 1420, a un a un, éhischej e pais a 
scugnirin mola. Ogni éhischelan e ogni Comunitat al trata cun 
Vignesie par so cont: i Chisthelans a domandarin il ricognoSiment 
des lór prerogativis, lis Comunitats il mantigniment dai lôr statûts, il 
Parlament la conservazion dai siei derits e regolaments. Vignesie a 
prometeé dut, fasinsi paja grassis indenitats di cui che nol voleve jessi 
sachigat dai siei soldats. 

Cul 3 di Otubar di chel an malandret, a colave la ultime 
resistence a Plév di Chadovri e la indipendence dal Friül a finive 
daspó vot secuj e mieg di vite (578-1420). 

I Furlans, obleáts a pleási, salacór a pensavin che si tratàs di 
une burasChe di passag, come ch’indi vevin provadis tantis; invezit 
no Chatarin plui la fate di dreCàsi: Vignesie ju tignì sot par plui di tre 
secuj e mieg e daspó si derin di volte altris parons. 


50 


LA DOMINAZION DI VIGNESIE 





Parvie de lontanace dal patriarche e parvie de istesse nature dal 
ordenament feudal de nestre region, la ocupazion dal Friül par ópare 
di Vignesie a vigni stabilide mediant di tratativis particulárs cun 
ognidun dai Chisthelans e ognidune des comunitàts, cence nissune 
convigne e nissun ricognoSiment de bande dal princip-patriaròhe. 


Ma rivand chenti, la Repùbliche di Vignesie a meteve lis mans 
sunt'une region dal dut disferent par ordenaments politics e 
ministrativs, par condizions, tradizions e mentalitàt, par composizion 
etniche e par lenghe: il Friùl nol veve nissune someance cu lis 
instituzions di caratar comunál e oligarchic de Repübliche, ni cul so 
mid di vivi, ni cu la so culture. 


La constituzion dal Patriarchat a jere suparjù ché dai principàts 
gleseastics de Germanie; il grad di dipindince des vilis, des 
comunitàts, des Chastaldìis, dai Chisthelans ministeriàj e di che 
libars, denant dal patriarche, al jere pardut disferent e stabilit par 
mieg di invistiduris o di statüts o di costumancis speciáls par ogni 
cás. 

No "ndi voleve tropis a capi ce savoltament ch’al sarés nasùt in 
dute la vite dal Friùl, se Vignesie a ves volùt conforma l’ordenament 
de region cul so ordenament o cun chel di chej altris siei dominis di 
tiereferme. 


Cussi la Serenissime no si risthà a butà dut par ajar, salacòr di 
pore che un tal at di fuarce j fasés deventà plui intrigade la 
conservazion de sò concuiste: une grande solevazion dai Furlans, 
judáts dal imperadór, a jere simpri possibil. A pensa dunche di riva a 
la unificazion ministrative un póc a la volte, par grads. E par intant a 
lassa in pis l’ordenament feudal dal Friùl. 

Ma par fa chest tant - cun dute ché sustanzial disference dal so 
guviér - a fo obleade a constitui la region in entitát autonime 
stabilind chej ch'a vevin di jessi 1 siei rapuarts cui Chischelans e lis 
comunitáts ch'a mantignivin lis lór jurisdizions, e no cu la 
popolazion che no veve nissune figure juridiche. In cheste maniere 
la nobiltát a conservave la só preminence tal Parlament e chest al 
deventave un institüt esecutiv dal gnüv guviér: institüt póc sigür e 
póc disponût a ubidi parcé ch'al jere formát cun elements di coche 
todesche, di tradizions imperiáls, di mentalitát contrarie al spirt dal 
gnüv guviér e simpri tacade a l’idee da l’indipendence che il Friùl al 
veve pierdude. 


Vignesie no si fidave di chest so “orghin” e, no olsand a 
sdrumálu, a ciri prin di imberdeálu int'un grum di &hambadoriis 
burocratichis, complicand a pueste la procedure des invistiduris, 
ghavand des sós mans lis plui impuartantis funzions judiziariis, 
lassand Charte blanChe a lis prepotencis dai luctignints, favorind la 
formazion di un'altre nobiltát ch'a vignive fùr di Vignesie. E plui 
tard, co la miserie de int di campagne a fasé naài il pinsir e la 
possibilitat di crea un’altre instituzion ch’a ves intindiments e 
interés contraris a chej de nobiltát, il guviér di Vignesie no s'e lassà 
schampa e al metè in pis ché échosse curiose ch'a fo la 
"Contadinance". 


Cussi il Parlament nol rapresentà plui il popul furlan, ma nome 
une minorance privilegade e Chalade di neri. Ma di cheste 
Contadinance o vin tal chav di fevela plui indenant. 


Intant Vignesie, vie pe Sierade dal 1420, a proclamà 
dischadude la sovranitat temporal dal patriarche e si risiervà dutis lis 
funzions relativis. 


A rapresentà la gnove parone al fo mandát a Udin un 
“luctignint generâl pe Patrie dal Friùl” cun autoritát suparjü 

compagne di ché dai provededòrs di tiereferme, ma cence mai 
determina publichementri fin dula ch’a podeve rivà cheste autoritàt: 
cussi il luctignint al restave in pratiche libar di fa ce ch’al voleve. 


Anche la ministrazion de justizie j vignive Cholte al Parlament e 
metude te mans dal luctignint o dai tribunáj di Vignesie. 

A] ven a jessi che il Friùl, in tal prin, al podé lusingási di vé 
dome mudát paron: ma cul timp a là, si visà di vé anche gambiade 
vite e Chapade un’altre strade: ché di Chapa botis e di busà lis mans 
che lis mole. 

VIGNESIE E I PATRIARCHIS 





La ocupazion dal Friùl par man di Vignesie a scugnive fà nati 
fuartis reazions: il Stat patriarchal al jere, almancul juridichementri, 
une part dal Imperi e un principât feudâl in man de Glesie: e 
Vignesie, republiche indipendent, lu veve usurpàt. 


Ma l’imperadòr Sismond al veve il so cefà parvie di berdeis 
anchemo plui gruès e la sò oposizion cuintri di Vignesie no fo ni 
pronte ni ghiarde e no puartà nissun risultát positiv. La Curie romane 
invezit, subit daspó sistemade la cuistion de Sisme di ocident, si fase 
sinti: ga tal Setembar dal 1420 il pape Martin V al manda une 
imbaSade a Vignesie domandand che il Friül al vignis tornát al 
patriarche: nol righava nuje. Chel an daspó al scrivé une létare 
tornand a bati chel cantin: Vignesie a rispuindé ch'a veve lis sós 
resons par no contentálu, che al plui j varés lassát al patriarche il 
guviér temporál di San Vit e di San Denél e che j varés passáts, 
come indenitat, tresinte ducáts ad an. 


Intant il patriarche Ludui di Teck si mostra contrari a cualunchi 
intese e al cirive di fasi judà dal imperadór a tornâ paron dal Friûl: si 
capi$ che intant al seguitave a governá ché part dal Patriarchat dilà 
des monts, fintremai su la Drau, che no jere stade Chapade. Dos 
voltis (1422, 1431) al compari in Friûl cun cualchi miâr di 
mercenaris onğharês, čhapand Mangan, Rosacis, Scluse e rivand fin 
sot Udin. Ma i mercenaris di Tadiu di Est e dal cont di Carmagnole 
lu pararin indaür. A forin fatis un grum di crudeltáts di une bande e 
di ché altre; e 1 furlans ch’a vevin judát il patriaréhe a forin ben 
Chastiâts. 

Alore Ludui al presenta la cuistion al Concei di Basilee ch’al 
manda la scomuniche al guviér di Vignesie (1435). Il pape Eugeni 
IV che nol viodeve di bon voli il Concei, al spessea a smola une 

assoluzion. Péc timp daspo al muri, a Basilee, il patriar¢he Ludui e il 
Concei al nomenà patriarche Sandri di Mazovie ch'al jere vescul di 
Trent. Il pape, par cont so, al nomena invezit Ludui Trevisan ch’al 
jere di Vignesie: e cussì si capiS cemtd ch’a veve di là a finî. Il 
Trevisan al spessea a rinunzia a ogni derit temporál sul Friül sore 
une buine indenitàt in ducáts, e il més di Jugn dal 1445 il marchat al 
jere fat. 


Ma Vignesie no jere, ančhemò no, contente: a veve tal so 
teritori doi patriaréhis - chel di Acuilee e chel di Grau - e il so vescul 
al jere sufragani di Grau! Cussì a navigà tant cun Rome che dal 1451 
a rivà adore di puartàsi in Chase il Patriarchat di Grau ch’al deventa 
Patriarčhât di Vignesie, lassand te basiliche di Elie un plevanut 
cualunchi. E cutuardis agns plui tard a domanda la sopression dal 
Patriarchat di Acuilee e l'instituzion di doi vescováts, un a Udin e un 
a Cividát. 

No vind podüt otignî chel tant, Vignesie si contentà di fà in 
maniere che il patriarche al fos simpri un dai siei citadins. E culi al 
scomence un rosari di manovris di ogni fate, par no lassasi schampa 
di man chel cadreghin. 


A forin uns cuindis 1 patriarchis vignüts daspó dal Trevisan, 
duéh je$üts des grandis fameis di Vignesie, duch devotissims de 
Serenissime e pronts a fà simpri i siei interés. Nissun o dibot nissun 
nol restà te sò residence, ma a lassarin il Friùl tes mans dai lor 
vicharis. Si passavin il Patriarchat di barbe in nevòt, nomenand 
cualchi nevót coadiutór cun derit di sucession, par no lassá jesi di 
famee la charie come s’a fos stade un lór possediment privát: cussì i 
Grimans, 1 Barbars, 1 Gradenics, 1 Dolfins. Si pó di che nissune des 
nóminis dai patriarchis di Acuilee fatis daspò dal Concei di Trent, no 
fo fate seond lis prescrizions dal Concei; si pò sustignî, cul Derit 

canonic in man, ch’a forin dibot dutis inlegals e invalidis, anche se 
Rome a lassave cori par doi secuj une Chosse cussì scandalose. 


Si capis che 1 imperadórs a protestarin e che si sfuaréarin di 
rompi cheste éhadene vergongose di usurpazions fatis tal interés de 
Repübliche e in barbe a lis legs dal Concei. La pluipart dal teritori 
patriarchal a jere anchemo sot da |’ Austrie, massime daspo dal tratat 
di Noyon (1516), comprindude la sede titolar di Acuilee; invezit la 
pluipart dai vescuj sogets a l'autoritát metropolitiche dal patriarche a 
jere dicà des monts. I imperadórs a domandavin che, almancul une 
volte ogni tant, il patriarche al fos un dai lór pais e no simpri un 
venezian. E viodind che mediant de deplomazie no righavavin mai 
nuje, a cirivin di sfuarcá la man di Rome cul impedi i patriarchis di 
visita ché part de diócese ch'a jere dilà e anche cul improibi 1 predis 
todescs di ricognosi 1 patriarchis e di ubidiju. 

Nanche chest nol vale nuje: e l'unic risultát al fo chel di viodi 
une buine part di fedéj cence pastér, bandonats al disordin moral e 
anche a la propagande protestante. 


Rome pluitost di fàj un displasè a Vignesie, a lassà là, par secuj 
a lung, un grum di ànimis al lór destin. E daspó a fini cul contenta 
tant Vignesie che Viene a spesis dal Friül: al ven a jessi cul abuli il 
Patriarchat di Acuilee, dividind il teritori in dós diócesis, metind un 
arcivescul a Udin par ché part ch’a jere sot di Vignesie e un a Gurize 
par ché ch’a partignive a l’ Austrie. 


Cussi il més di Lui dal 1751 anche chest ultin vanzum di 
grandece dal Friül, chest ricuard di timps di sflandór e di 
indipendence, al restave sacrificát par colpe de politiche e par ópare 
di potencis forestis ch’a faserin 1 lor interés su la piel dai Furlans. 

NOBILTAT E CONTADINANCE SOT DI 
VIGNESIE 





Ce che Vignesie no veve crodit di podé fa int’un sol colp, al 
moment da l’ocupazion dal Friùl, a rivà adore di fa daspo, a planc a 
planc, in doi secuj di politiche interne avonde furbe. La bestie nere 
pe Serenissime a jere la nobiltat furlane ch’a rapresentave il principi 
feudal, la tradizion indipendentistiche, l’element todesc de 
popolazion. 


Cun cheste nobiltât Vignesie a veve scugnit fa 1 siei conts 
cuanch’a veve pleat il Friül; parvie di cheste nobiltàt a veve scugnüt 
institui une forme di autonomie te region; a cheste nobiltát a veve 
scugnüt lassáj jurisdizion e prerogativis. E di cheste nobiltát no 
s’infidave fregul; e no veve tuart: 1 Chischelans si jerin pleats cu 
l'intenzion di torná a drecási subite ch’al fos stat possibil. 


In tal prin Vignesie si contentà di scurtà l’autoritàt judiziarie 
dai Chisthelans e dal Parlament, risiervand al luctignint o al guviér 
central lis causis plui impuartantis e dutis lis apelazions; j lassà ai 
siei luctignints libertat di fà regolaments e riformis tal funzionament 
des sambleis parlamentàrs; a lassà che la Comunitàt di Udin, indulà 
che i Savorgnans a jerin parons, a Chapàs une posizion di contrast 
cuntri dal Parlament de Patrie e che j creàs berdeis di ogni fate. 


Ma la furbarie di Vignesie a fo anthemò plui fine tal profitàsi 
de miserie dai contadins e dal lór malcontent cuintri de nobiltát par 
fà na&i une instituzion, a sindicát vie, in difese dai interés des vilis 
restadis sot jurisdizion feudal. A scomenéa cul scolta lis protestis e 1 
laments di cualchi delegat mandat dai contadins di un o di plui pais; 
cul daj spali a chestis delegazions smoland cualchi picule concession 

ogni volte che si presentavin; cul mostrasi pronte a considera lis lór 
tristis condizions e lis propuestis ch’a fasevin. 


Un póc a la volte cheséch ricors ocasionaj a deventarin une 
éhosse ordenarie, e lis vilis a finirin cul nomenási une rapresentance 
stabil di “sindics” par difindi denant dal luctignint e dai magistráts di 
Vignesie, e cuintri dal Parlament, 1 lór interés. Cheste rapresentance 
si clamà “Contadinance dal Friûl”. 


Nol fo un sindicát di categorie come chej di cumó, parcé che la 
sO azion no podeve mai rivolgisi cuintri dal guviér di Vignesie ma 
dome cuintri de nobiltát e dal Parlament de Patrie che le 
rapresentave; si podarés di, pluitost, che Parlament e Contadinance a 
vignirin a constitui une "corporazion", di tip faSist, cun dós fuarcis 
contrariis che, se no Chatavin la fate di là in convigne fra di lór, a 
scugnivin pleasi ai ordins dal luctignint o dal guviér. 


In cheste maniere il Parlament nol rapresentave plui il Friül, ma 
nome une clas, une minorance privilegade e Chalade di neri dal alt e 
dal bas. La Contadinance, cui siei sindics generáj, cui siei cassirs e 
esatórs, cui siei revisórs e avocats, a fini cul Cholij di man al 
Parlament l’uniche vere prerogative che j restave: ché di comparti il 
pés des fazions e prestazions imponudis dal guviér e di scuedi lis 
tassis. 


Un pas a la volte, tra discussions, ricors e barufis, lis 
competencis e i derits de Contadinance e dal Parlament a forin 
stabilits e anche lis causis di litiga a vignirin a mancha: ma intant la 
nobiltat a jere restade esautorade, il Parlament al veve pierdude ogni 
ingerence sui afárs politics e ministrativs e, in companie de 
Contadinance, al jere deventat juste une esatorie ch’a lavorave sore 
nuje pal guviér. Cussi, in pratiche, viers la mitàt dal '600 
l'autonomie lassade al Friül no jere plui che un non cence significat. 

La nobiltat, schafojade des tassis, a scugnive dispès vendi 
terens e tituj) ch'a vignivin compràts di marthadants di Vignesie; e 
chesch a vignivin chenti a forma une gnove aristocrazie foreste 
cence tradizions, plene di palanchis e di supierbie cuintri de nobiltàt 
local scunide, disanimade e stremade, ch’a veve aromai bandonade 
ogni sperance e ogni dignitàt e che si jere ridusude in chel stàt che 
Ipuelit Nievo al conte tes sòs “Confesssions”, cojonanle cu la sò 
stupide ironie. 

I BENEFIZIS DI VIGNESIE 





Dadr di ce ch’a dis la storie ufizial, Vignesie a puartà in Friùl la 
pàs, l’ordin, la sigurece, il moviment comerciàl e il progrès da 
l’agricolture. 


Vodin mo ce ch'al é di vér in chest discors. 


Cuarantagn daspó da l'ocupazion dal Friül par cont di 
Vignesie, si scomenéa a fevela dai Turcs che si fasevin indenant de 
bande de Bosgne. Vignesie no si scomponé di plui di cussi. 


Dal 1472 i Tures a rivarin fin a Monfalcon e po fin a Cividat: 
lis guarnisions venezianis a tajarin la cuarde, ben sveltis. 


Dal 1477 1 Bosgnacs, menáts di un Scanderberg, a rivarin ca fin 
sul Tiliment: 1 venezians a schamparin, il Friül al fo roseat fin sul 
vuès, i čhisčhej e 1 pais muráts si difinderin dibessój (no "ndi volevin 
tropis a difindisi cuintri di chés mandris disordenadis). 

Dal 1478 a tornin 1 Turcs: 1 venezians si sierin tes lór 
fortificazions sul Lusiné e a lassin che 1 Turcs si Shavin dutis lis vois 
sul éhanàl dal Lusinè, in val Chanàl e fintremai tal Intharoi. 


Dal 1499 a tornarin i Tures pe ultime volte, daspò di jessi stàts 
férs més e més dilà dai confins: il guviér di Vignesie nol save fa 
nujaltri, dome che al ordena ai contadins di schampa tes citàts 
muradis daspô di vê brusât dut ce che no podevin puartâsi daür. 
Cheste volte no vind Chatat paSon dica da l’aghe, 1 Turcs a passarin 
dilà, si dividerin in picuj trops, a devastarin duch 1 pais, a coparin 
miárs e miárs di Furlans e a tornarin a čhase lôr čhamâts di robe e di 
presonirs: intant ch'a fasevin chestis impresis, no vevin dibisugne 
nanche di meti lis vuardiis di gnot di tant ch' a jere trimende la 
difese dai venezians. 

Pos agns daspò (1508), a capità la vuere cuintri dal imperadór 
Massimilian: dute ché part de Furlanie ch'a jere sot dai conts di 
Gurize a fo devastade dai mercenaris di Vignesie. 


Subit daspo a scomenéa la vuere de lighe di Cambrai ch’a dura 
siet agns (1509-1516). In cheséh siet agns 1 pais de Furlanie a 
vioderin a cori indenant e indaür Todescs e Venezians cui sa cetantis 
voltis, a passarin di un paron sot di chel altri, lis ©haparin di chesîh e 
di chej, a pierderin nemaj, racolts, implants, Chasis. Plui che di 
combatiments, la vuere a jere fate di avanzadis e di ritiradis, cun 
robariis e macalizis de popolazion che no saveve a ce sant avodási. 
Par gonte, tal Unviér dal 1511, ch'al jere un moment di padin, a 
capità la balfuerie dai Strumirs e dai Zambarlans: Strumirs a jerin 1 
Chisthelans ch’a puartavin la part dal imperadór, Zambarlans a jerin 
i partesans di Vignesie. Joibe grasse di chel an (27 di Fevrâr) i 
Zambarlans a Udin a sbudielarin duch 1 Strumirs che ur capitarin sot, 
ur brusarin lis chasis, ur robarin ce ch’a vevin di mior. 


Tra il 1615 e il 1617 a fo la vuere di Gradische: vuere 
sconclusionade e cence risultat pal posses di ché fuartece che, 
comandade di Rizard di Strassold, a resisté a1 Venezians fintremai 
che il tratát di Madrid al fasé ferma lis ostilitáts e dut al tornà come 
prin. Ma intant altris pais dal Friül a forin sdrumáts o brusáts, altre 
int copade, altre robe strassade o puartade vie. 


Cheste a sarés la pas e la prosperitat vignude par mert di 
Vignesie. 


I] maéalizi dai Strumirs al puartà daür une lunghe storie di 
svindics e di disordins ch'a durarin passe un secul. Lis tristis 
relazions di Vignesie cui imperadòrs no permeterin di invià mai un 
fregul di trafic cu l'Austrie. Lis distruzions causadis des vueris a 
faserin cre&81 simpri di plui la miserie; lis tassis cence misure che 
Vignesie a meteve, a rosearin fin sul vuès la region. 

Nissun lavór di publiche utilitàt in tre secuj e mieg; nissun 
provediment par fermâ lis aghis ch’a jeSevin pes campagnis; mai une 
sigurece su lis stradis; mai une provedence pes anadis di Charistie o 
pes epidemiis. 


Biâts Furlans: e anchemo si laudin di Vignesie! 

CHEL DAI SPIRONS D’AUR 





La Republiche di Vignesie a tira il sghiret il més di Mai dal 
1797. A veve comandat in Friül par 376 agns e cualchi més: in dut 
chel timp a jere rivade adore di ridusilu come un pedot sbridinát. 


No si jere contentade di ghavaj sang di dutis lis bandis: j veve 
distudade |’ anime. 


Nissune memorie plui de antighe indipendence, nissune brame 
di torna a véle; nissun furlan ch’al ves podùt fà alc di bon senò 
sshava tes Chartis dai archivs un fregul di storie e presentále ben 
morestade a un public impegnat in peteés, in lujaniis; nissun omp di 
biel ingegn ch'al ves podüt doprálu altri che a fà viersuéats di 
Arcadie e sunetessis par cualchi predichadór di cuaresimaj; la 
nobiltát scomparide o imbastardide mediant 1 matrimonis cui 
arlechins des fameis di buteghirs de Serenissime; la gnove nobiltát, 
rivade di là, imberdeade tai vizis e tai sporcheès dai cavalîrs 
servents; il popul instupidît te sô miserie e cence une difese, cence 
une fuarce, cence une dignitât. 


A jerin aromai secuj che la maraveose citât a platave, sot la 
vernis des sôs pieris e dai siei carnavâj cence fin, une veglece che j 
roseave i vuès e che j faseve fraideši la polpe; a jerin secuj ch’a veve 
bielgà imparát a vivi cu l'industrie dal forest, al ven a jessi speland i 
dordej ch'a capitavin di ogni bande a gholdi lis sós fiestis e a 
cognosi lis sós pelandis inscueladis, e turcland cence pietat 1 
"fedelissimi distrittuali" de Tiereferme. 


Dilà de stanghe - che le contin cemüd ch'a vuelin 1 turiferárs 
inredentisch - il guviér da l'Austrie al jere stát plui svelt e plui onest. 


Gurize, di un échischelat ch'a jere sot dai siei conts, a jere 
deventade une citadine di gale, cui siei palaés, cui siei zardins e une 

vite cetant plui facil e plui comude. I Furlans dila, s’a vevin un 
fregul di Chav e di spirt, a Chatavin la strade vierte par Viene e no ur 
manchavin ni lis possibilitáts di butási für ni lis sodisfazions. E no 
forin pds chej che si faserin onór. 


De bande di ca, invezit, al è dome Udin ch'al pò tignisi in bon 
di vé vit cualchi stamp di grandece in chej secuj, parvie che cualchi 
luctignint ambiziós al bramà di scrivi il so non sunt'une piere e 
cualchi siór dilà, daspó comprát il titul di un nobil furlan ruvinát, al 
pensà d’implantâ chenti un fregul di ché borie che nol podeve 
mostrà a Vignesie. Ma al é avonde póc par un timp cussi lung. 


Dal 1797 Vignesie a lassà che Napoleon - un general di 28 
agns! - al puartàs la vuere cuintri da l'Austrie sui Champs de 
Furlanie, che 1 Francés a fasessin man basse di ce ch'a Chatavin di 
miei tes glesiis o tai palaès, ch'a manghassin e ch'a bevessin a spalis 
de puare int. 


E Napoleon tornand indatr di Leoben, le ringracia manghanle 
jé int’une bochade. 

Podaspo, pestand 1 pis tal palač dai Manins di Passarian e dai 
Florios a Udin, s’e lassa ghava di boche e le bandona in man da 
l'Austrie cul pat di Champfuarmid. 


Daspo doi agns a rivarin 1 Cosacs di Suvarov a disvueda lis 
panariis dai Furlans, po a tornarin 1 Francés a Chastiaju di vélis 
lassadis disvueda. 


Dal 1805 al passa Massena e il Friùl, cu la pàs di Presburg, al 
deventà "Dipartiment di Passarian" sot dal "Regn italic" di 
Napoleon. 


Dal 1809 a tornà l'Austrie cui arcabüs dal arciduche Guan, ma j 
tochà di spessea di tornâ indaûr par difindi la capitàl, lassand il Friül 
semenát di cadavars. 

Dal 1813 un’altre sopressade a scovà vie par simpri 1 Francés e 
il Congrès di Viene nus lassà sot da I’ Astrie un'altre volte. 


Sot di chestis montanadis 1 Furlans lis Chaparin di chesîh e di 
che, Chantand tedeums mo par chej mo par chesîh, pajand 
contribuzions e sapuartand recuisizions, robariis, manghariis e 
liberazions a Chadene. 

I CINCUANTE AGNS DA L'AUSTRIE 





Dal Congrès di Viene (1814-1815) fintremai a la vuere dal "op 
dut il Friül al resta sot dal Ream lombard-venit ch’al veve come re 
l'imperadór da l'Austrie e une autonomie ministrative, in man des 
congregazions - o sambleis - provinciáls e regionáls, ch'a risultave 
in pratiche unevore balarine e plui formal che altri. 


Chest al é un slambri de nestre storie tant intrigós che mai, di 
contà. Il Paschin nol à olsát a meti lis mans daprüv; chej che lu an 
tratàt, si son tignùts scrupolosementri tes Sinis segnadis de plui 
conformistiche mitologie ufizial taliane, ch'al ven a Jessi te fumate 
nazionalistiche creade cul intindiment di impià e di nudrî, in barbe a 
lis plui claris veretàts, l’asse plui invelegnose cuintri di dut ce ch’al 
po savé di Austrie. 


Disinlu subit: no vin e no podin vé nanche l'ombre di une 
nostalgie par chej timps, seno altri parce che prin dal ’66 no si jere 
vivs dibot nissun di tanch ch'o sin vivs vué; no podin nanëhe 
insumiási di torná a viodi il Friül tes condizions di ga un secul; o 
savin benon che la storie no torne mai indaür par ché strade ch'a jè 
vignude: par fortune - a ven voe di di! E alore, nanche a misurá lis 
robis cul bracolar de oportunitát, a Machiavelli vie, no jè plui 
nissune reson di là indenant cu lis sflochis. 


Ma no fasin nanche stát su lis buinis relazions che, in chest 
moment, si son stabilidis cui nestris vicins dilà de stanghe: a jè 
simpri une stanghe in jenfri; e o sin sigürs che 1 gazetîrs nostrans, 
che in di di vué no si sparagnin di fevelá dai "fratelli carinziani", a 
son bogns di tornà a fevelà doman di buinore dal “secolare nemico” 
cu la plui éhandide disinvolture. E o savin anche che il velen sclicat 
tes venis dai Furlans cu la scuele, cu la stampe, cu la propagande 

fate in dutis lis manieris, al è anthemò li dentri, e un grum de nestre 
int no jé madure par glotisi ciertis veretats. 


Il guviér da l’Austrie in Friùl al veve dòs peChis tal mani: al 
jere, anche chel, un guviér forest e al jere, massime tal imprin, un 
guviér reazionari. 


Il popul furlan al veve tra lis altris une peche: al veve pierdude, 
in cuatri secuj passáts sot paron, anche la memorie e la brame de só 
indipendence. E, massime daspò lis sacodadis e lis vuàdulis 
Chapadis sot di Napoleon, al bramave dome di jessi lassat in pas. 


Il guviér da l’ Austrie, cun duch 1 difiets ch'o vin ricognosüts, al 
fo il plui sapient, il plui provident, il plui tolerant, il plui ordenat che 
il Fridl al vedi mai vat. I storics patriotics si disperin a 1a a ciri il 
fatut che ur permeti di fevela di crudeltats, di opression, di coruzion: 
no rivin adore di documenta altri che cualchi incident di chej ch'a 
capitin sot di cualunchi guviér: la storie di Crovich ch’al fo condanat 
parce che nol veve volût consegna lis armis, la storie di cualchi 
pocdibon mandat a fa il soldat in Boemie daûr segnalazion dal 
plevan, la storie de fémine di Osóv, contade de Percude (ma une 
conte no jé un document e si sa cetantis ch'indi nain di chés contis). 


Noaltris ch'o vin vude e ch'o vin anëhemo la siorte di viodi cun 
ce miegs che si son difindüts e che si difindin i guviérs di daspo, 
foresch e talians, cuintri dai lór aversaris, no podin propit sgrisulási 
a lei chés robis; noaltris ch'o vin viodüt e ch'o viodin cemáüd ch'e à 
lavorât la polizie taliane di daspó, no si sintin il flat di fevela di 
opression sul cont di chê da l’ Austrie. 


E no si varès mai di dismenteâsi che lis autoritâts comunâls e 
provinciáls, 1 tribunáj, 1 ufizis di reclutament, ch’a vignivin acusâts 
di coruzion, a jerin formats di int nostrane e che il guviér nol 
manéchave di cirí e di beca che] taj che no fasevin il lor dove. 

Intant lis tassis che i Furlans a scugnivin pajà a jerin ridiculis, 
di no podé nanche crodi, in confront di chés che daspo ur forin 
rifiladis dal guviér talian; e no stin a fevela di chés di cumo. 


Intant in Friül a vignivin clamáts sot lis armis dusinte e trente 
fantats in dut e pardut, e la plupart a jerin di chês plumis che nissun 
vaive la lór partence. 


Intant la burocrazie a jere fate di pochis Chartis, di disposizions 
claris, di personal rispietós, dret e svelt, ben Sielÿût, ben pajât e ben 
Chastiat s’al faseve falopis. 


L'ordin al jere perfet, la int a jere contente, a faseve 1 siei afárs 
e si deve il bon timp. Pieri Corut nus presente il spieli plui vér e plui 
just dal Friül di ché volte: e al é miór di no fa confronts! I 
malcontents si ju contave sui déts e duch a vevin il lor parce: ufiziáj 
ch'a vevin servit Napoleon e che l'Austrie no veve volüt éhapáju 
(passand sot da l'Austrie a rineavin lis lór ideis: ce fa dai rineats?); 
int scostumade o fanatiche ch'a veve fote cuintri dai predis (e i 
predis ch’a vevin cerchats 1 risultáts des ideis francesis, si capis che 
no clopavin di ché bande); cualchi framasson o ebreu che si tignive 
in rie cui compagns talians o francés, sbisiand di riscós. 


O vin provát a passá cun calme dute la sfilze dai manifesch 
ch'a forin publicáts, an par an, cun decrets e provediments dal 
guviér e no vin podüt chata fregul di conferme di nissune di chés mil 
colpis ch'o vin sintudis tantis voltis sul cont da l'Austrie. 


O ch'al dipind dai parevój che si dopre... 


68 


DAL ’48 AL ’66 





Des tre “epopeis” talianis dal secul passat, il Frial al Chapa part 
ative nome a la prime: a ché dal '48. 


In chés altris dés nol pode fa altri che stà a Chala filis di soldats 
ch’a passavin ca e là. 


Cualchi furlan séhampát di chenti al fo a batisi a San Martin o 
in Sicilie cun Garibaldi (19 di numar) o in cualchi altri sit: e di 
chesch, se si va a scrusigna tes Chartis des autoritáts de Glesie, si 
Chate ch’a jerin robate, cence religion, scostumats, fanatics; se si 
crodij a la leteradure patriotiche a jerin *purissimi martiri". Ognidun 
ch'al vedi un freghenin di éuéche al capi8 subit cemád ch'a vadin 
Chapadis chestis definizions e al si fas dibess6l une idee di ce int 
ch’a jere. 

Sui fats dal Friül in chesčh disevot agns o vin un sól libri ch'al 
merti let e pensát: 1 "Ricordi militari del Friuli" di E. D'Agostini, 
che - lassand de bande 1 siei judizis e lis sós opinions - al riferi$ un 
grum di particulárs e al met adun une biele vore di documents, di 
caratar militár e politic, ch'a permetin di formási un concet, anche 
disferent di chel dal autór. Parcé ch'al va dit che il D'Agostini, 
talianon e militarist, se nol sparagne lis solitis tamburadis 
nazionalistichis, s'al va a ciri anche lui cul feralut chej bruts 
incidents che in nissune vuere e in nissune sdrume di soldáts no son 
mai manchats, te sostance al reste anchemo onest; e tantis e tantis 
voltis al ricognoS la sapience, la pratiche militar, il valor e la 
coretece dai comandants da l'Austrie, la diSipline, la fedeltàt e il 
spirt militár dai soldáts; e, di ché altre bande, l'insipience, 
l'imprevidence, la retóriche, la confusion, 1 faj e lis carognadis che 
si fasevin. 

Par capi un poc la storie dal '48, si à di tigni amenz almancul 
chestis tre robis: la politiche sdrindulade dai prins timps di püar Pius 
IX ch'a veve disconciertadis lis ideis dai predis e de pluipart dai 
catolics anche des nestris bandis; la rivoluzion di Viene ch'a lassave 
cence diretivis lis autoritàts miltàrs e civils di chesch pais; e il fat 
che in dut il Friül, sot dal gen. Auer, si Chatavin a jessi cuatri 
bataljons di fantarie formats, in part, di Furlans, di Lombards e di 
Venits e une sezion di artiljarie cun sis canons: chestis fuarcis a jerin 
dividudis tra Udin, Osóv e Palme. E nissune sperance o possibilitát 
di vé rinfuarés di nissune bande. 


Cussì, co lis solevazions a scomenéarin, prin te basse Italie e po 
a Vignesie e in Lombardie, il gen. Radetzky al spesseà a concentrà 
lis sós fuarcis tes cuatri fuartecis dal “cuadrilatar”, e, a Udin, il gen. 
Auer, al consegnà cence nissune resistence la citát e lis dós fuartecis 
furlanis al comitát provisori; al lassà in libertát chej soldáts che no 
volevin restá sot da l'Austrie e si ritirà cun chej altris a Gurize. 


Chest risultát cussi facil e slis al inchoca 1 patriots e, par un 
més, invezit di pensa che no podeve jessi finide e che il biel al veve 
di vigni, si bandonarin a une mate baldorie, cence armis, cence 
miegs, cence ombre di preparazion militar: soldats de vuardie 
civiche, volontaris, carognis vignudis di Vignesie, predis e féminis si 
scolarin di flat a Chanta e a Chacarona. Ma un més j basta al Nugent, 
gnüv comandant de armade di risierve, par meti adun sul Lisunéc uns 
dodismil soldáts in Shambe; e daspó, in cuindis dis (dal 16 di Avril 
al 1 di Mai) al jere bielgà dilà dal Tiliment: culi a restavin di Chapa 
nome lis dós fuartecis di Osóv e di Palme. 

Udin, daspó ceréhát un fregul di bombardament, al veve capit 
che la vuere no jere un gughet e al veve molát, tra lis plui furiosis e 
stupidis maludizions di dute l'Italie. Palme a tignì dûr doi més, Osóv 
fin al mês di Otubar (dibot cinc mês). Tant il Nugent a Udin che il 

van der Null a Osóv si compuartarin cun moderazion, a faserin 
condizions onoradis e a lassarin che i soldáts rindûts a lessin pai lor 
fats: robis che in di di vué a fasaressin ridi nome a pensális. 


Vignesie in chê ocasion a pensà ai siei fats cence mandâj nissun 
jutori ai Furlans, daspo ur struchà daprüv un grum di insolencis. 


Adimplen la balfuerie a passà cence grandis conseguencis pal 
Friûl de bande dal guviêr da l'Austrie: nome 1 Furlans, scotats, a 
tignirin amenz la lizion. E cussi, dis agns daspó, in ché volte de 
seconde vuere, a sterin a Chala sul puarton di chase 1 Todescs ch’a 
levin viers Solferin; e dal '66 a spietarin cun pazience e cun 
rassegnazion che Todescs e Talians a finissin di 1a indaür e indenant. 


Une prove di organiza partesans su lis monts, fate dal '64-'65, 
par ordin di Mazzini, a fini in nuje pal séhars numar di chej ch'a 
rispuinderin e pe manchance di coordenazion. 


Tirand lis sumis, la int ch’a lassa in Friül la plui brute memorie 
a forin 1 "crosáts" di Vignesie riváts a Palme ai 10 di Avril dal '48 
cul Grondoni (e cun dutis lis benedizions dal patriarche: “la feccia 
della società in fatto di scostumatezza e di prepotenza”, al scriveve il 
president dal comitàt di Udin al comandant Zucchi di Palme); il 
majôr Josef Tommaselli ch'al comandave il bloc cuintri di Osóv, 
cussì trist che nanche 1 soldats todescs no volevin plui ubidi i siei 
ordins; i Triestins e 1 Istrians vignüts a presidià Udin ai 22 di Jugn 
dal ’66 tal puest dal regiment dal granduche di Baden ch’al leve in 
linie. 

Il més di Otubar dal '66, l'Austrie, ch'a veve pierdude la vuere 
cu la Prussie a Konigsgratz (Sadowa), a scugni cedi il Friül a l'Italie 
ch'a jere stade in lighe cu la Prussie. E a1 14 di Novembar al rivà a 
Udin re Vitór Manuél II. 

I] gnüv guviér j lassa Charte blanche a duch i elements de 
massonarie nazionaliste ch’a trionfave a Florence e, daspò, a Rome; 
al spessea a meti in vigor dutis lis le&s, massime chés cuintri predis e 
glesiis, e dutis lis tassis ch’a pesavin sun chés altris regions; al 
implantà l'ordenament burocratic incentrát e confusionari ch’al veve 
ereditat di Napoleon; al manda dentri par amalgama 1 Furlans une 
sdrume di funzionaris, impleáts, cuesturins e carabinirs de basse 
Italie; al schadena tes scuelis e tes placis la plui disperade 
propagande cuintri da l'Austrie ch'a comandave anchemo dilà dal 
Judri. 


E i Furlans, schafojats di retoriche e di miserie, a scomenéarin a 
miárs e miárs a fà 1l baül e a là pal mond. 


Il rest al parten a la memorie dai viéj ch’a son anchemo in chest 
mond e ch'a puedin contálu dibessój. 

